hotchpotch/miracl-hf-unified huggingface dataset:
চামারি পোলগাম্পোলা
ব্রোঞ্জপদক
পোলগাম্পোলা রালালাগে চামারি সারোজিকা কুমারিহামি (জন্ম: ২০ মার্চ, ১৯৮১) ওয়ারাকাপোলা এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও জাতীয় দলের অধিনায়কের দায়িত্বে ছিলেন। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়েও পাশাপাশি ডানহাতে মিডিয়াম ফাস্ট বোলিং করে থাকেন চামারি পোলগাম্পোলা।
শ্রীলঙ্কার মহিলা টুয়েন্টি২০ আন্তর্জাতিক দলের অধিনায়করূপে ২০০৯ সালে তিনটি খেলা পরিচালনা করেন। তন্মধ্যে, একটি খেলায় জয় পায় তার দল, বাকী দুইটিতে পরাজিত হয়। ২০১৪ সালে ইনছনে অনুষ্ঠিত ১৭শ এশিয়ান গেমসের ব্রোঞ্জপদক বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি। ২০০৫ ও ২০০৯ সালের ক্রিকেট বিশ্বকাপে অংশ নিয়েছেন। আসন্ন ক্রিকেট বিশ্বকাপে ইনোকা রাণাবীরার অধিনায়কত্বে শ্রীলঙ্কা দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
অ্যান্ড্রু প্যাট্রিক সেইজ
অ্যান্ড্রু প্যাট্রিক সেইজ একজন মার্কিন প্রকৌশলী। তিনি জর্জ ম্যাসন বিশ্ববিদ্যালয় এর একজন ইমেরিটাস অধ্যাপক।
সেইজ মিলিটারি কলেজ অব সাউথ ক্যারোলাইনা থেকে তড়িৎ প্রকৌশলে ১৯৫৫ সালে বিএ ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৬ সালে এমএ এবং পারডু বিশ্ববিদ্যালয় থেকে তড়িৎ প্রকৌশলে ১৯৬০ সালে পিএইচডি ডিগ্রি অর্জন করেন। তিনি ১৯৬০ এর দশকের শুরুতে আরিজোনা বিশ্ববিদ্যালয় এ সহযোগী অধ্যাপক হিসেবে যোগদান করেন। তিনি ১৯৬৪ থেকে ১৯৬৭ সাল পর্যন্ত ফ্লোরিডা বিশ্ববিদ্যালয় এর তড়িৎ প্রকৌশলের অধ্যাপক হিসেবে কর্মরত ছিলেন। তিনি ১৯৬৭ থেকে ১৯৭৪ সাল পর্যন্ত সাউদার্ন মেথোডিস্ট ইউনিভার্সিটির ইনফর্মেশন অ্যান্ড কন্ট্রোল সায়েন্সেস সেন্টার চেয়ারম্যান হিসেবে দায়িত্ব পালন করেন। তিনি ১৯৭৪ থেকে ১৯৮৪ সাল পর্যন্ত ভার্জিনিয়া বিশ্ববিদ্যালয় এর ইঞ্জিনিয়ারিং সায়েন্স অ্যান্ড সিস্টেমস ইঞ্জিনিয়ারিং এর অধ্যাপক হিসেবে কর্মরত ছিলেন। তিনি ১৯৭৬ সালে আইইইই এর লাইফ ফেলো নির্বাচিত হন। তিনি ২০০০ সালে আইইইই সাইমন রামো মেডেল অর্জন করেন।
ওয়েন গ্লিবারম্যান
ওয়েন গ্লিবারম্যান (; জন্ম: ফেব্রুয়ারি ২৪, ১৯৫৯) হলেন একজন মার্কিন চলচ্চিত্র সমালোচক, যিনি ২০১৬ সালের মে থেকে ভ্যারাইটির প্রধান চলচ্চিত্র সমালোচক হিসেবে কাজ করে আসছেন। গ্লিবারম্যান ১৯৯০ সাল থেকে ২০১৪ সাল পর্যন্ত "ইন্টারটেইনমেন্ট উইকলির" জন্য লিখেছেন। ১৯৮১ থেকে ১৯৮৯, তিনি "বস্টন ফিনিক্স" এ কাজ করেন।
গ্লিবারম্যান মিশিগান বিশ্ববিদ্যালয় থেকে স্নাতক ডিগ্রী অর্জন করেন। তার কাজ "প্রিমিয়ার" এবং "ফিল্ম কমেন্টে" প্রকাশিত হয়েছে, এবং চলচ্চিত্র-সমালোচনার কাব্যগ্রন্থ প্রেম ও হেসে সংগৃহীত। গ্লিবারম্যান ন্যাশনাল পাবলিক রেডিও এবং এনওয়াইওয়ান টেলিভিশন সংবাদ চ্যানেল জন্য সিনেমা পর্যালোচনা করতেন। তিনি নিউইয়র্ক চলচ্চিত্র সমালোচকদের বৃত্তের একজন সদস্য। তিনি জেরাল্ড প্যারি এর ২০০৯ সালের ডকুমেন্টারী "দ্য লাভ অব মুভিস: দ্য স্টোরি অব আমেরিকান ফ্লিম ক্রিটিজম" চলচ্চিত্রের বর্ণিত সমালোচকদের একজন।
গ্লিবারম্যান এছাড়াও "মুভি ফ্রিক" এর গ্রন্থকার, তার আত্মজীবনী, হ্যাসেথ বুকস দ্বারা প্রকাশিত।
ডেভিড এডেলস্টাইন
ডেভিড এডেলস্টাইন (; জন্ম: ১৯৫৯) হলেন নিউইয়র্কের একজন প্রধান চলচ্চিত্র সমালোচক, পাশাপাশি এনপিআর এর "ফ্রেস এয়ার" এবং "সিবিএস সানডে মর্নিংয়ের" চলচ্চিত্র সমালোচক হিসেবে কাজ করেন।
স্নেহাংশুকান্ত আচার্য আইন কলেজ
স্নেহাংশু কান্ত আচার্য আইন কলেজ, ২০০৪ সালে প্রতিষ্ঠিত কল্যাণী বিশ্ববিদ্যালয়ের অন্তর্গত, পশ্চিমবঙ্গের নদিয়া জেলার কল্যাণীতে অবস্থিত একটি আইন মহাবিদ্যালয়।
২০০৪ সালে বিশ্ববিদ্যালয় চত্বরের ভেতরে কলেজটি প্রতিষ্ঠা করে সিকিম বেঙ্গল এডুকেশনাল ট্রাস্ট। বিখ্যাত ব্যারিস্টার ও রাজনীতিবিদ স্নেহাংশুকান্ত আচার্য'র নামে এই শিক্ষায়তন নামাঙ্কিত হয়। ২০০৪ সালের ৩০ জুন আনুষ্ঠানিক ভাবে এটির উদ্বোধন করেন পশ্চিমবঙ্গের প্রাক্তন মুখ্যমন্ত্রী জ্যোতি বসু।
এখানে পাঁচ বছরের শিক্ষাক্রমে বি.এ, এলএল.বি. ডিগ্রী ও এল এল বি (অনার্স) প্রদান করা হয়। দশটি সেমিস্টারে সর্বমোট ৫৬ টি বিষয় সম্পর্কে পাঠ্যদান করা হয়ে থাকে। এই ডিগ্রী কল্যাণী বিশ্ববিদ্যালয় ও ভারতীয় বার কাউন্সিল দ্বারা স্বীকৃত।
ব্র্যাডফোর্ড পার্কিনসন
ব্র্যাডফোর্ড পার্কিনসন একজন মার্কিন প্রকৌশলী এবং উদ্ভাবক, যিনি গ্লোবাল পজিশনিং সিস্টেম এর জনক হিসেবে খ্যাত।
পার্কিনসন এমআইটি থেকে অ্যারোনটিক্সে ১৯৬১ সালে মাস্টার্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৬৬ সালে পিএইচডি ডিগ্রি অর্জন করেন। তিনি ১৯৮৪ সালে স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।
শাহচান্দ আউলিয়া কামিল মাদ্রাসা
হযরত শাহচান্দ আউলিয়া কামিল মাদরাসা চট্টগ্রামের একটি ধর্মীয় শিক্ষাপ্রতিষ্ঠান।
এটি চট্টগ্রাম জেলার পটিয়া উপজেলার পটিয়া পৌরসভায় অবস্থিত।
এই মাদরাসাটি ১৯২৮ সালে প্রতিষ্ঠিত হয়। এর প্রতিষ্ঠাতা ছৈয়দ নুরুল হক শাহ (রহ.) এবং তিনিই মাদ্রাসার প্রথম অধ্যক্ষ।
প্রতিষ্ঠানটি প্রায় ৫ একর জায়গা নিয়ে অবস্থিত।
অত্র মাদ্রাসার শিক্ষা কার্যক্রম পরিচালিত হচ্ছে গণপ্রজাতন্ত্রী বাংলাদেশ সরকারের আওতাধীন ইসলামী বিশ্ববিদ্যালয়, কুষ্টিয়া ও বাংলাদেশ মাদ্রাসা শিক্ষা বোর্ডের নীতিমালা অনুসারে। প্রাইমারী সমমানের ইবতেদায়ী স্তর পাঁচ বছর, মাধ্যমিক ও নিম্ন মাধ্যমিক সমমানের দাখিল ও জে.ডি.সি স্তর পাঁচ বছর, উচ্চ মাধ্যমিক সমমানের আলিম স্তর ২ বছর, স্নাতক সমমানের ফাযিল স্তর ৩ বছর এবং স্নাতকোত্তর সমমানের কামিল স্তর ২ বছর সহ মোট ১৭ টি শ্রেণীতে শিক্ষা কার্যক্রম চালু আছে।
এখানে হেফজ বিভাগ, ইবতেদায়ি, দাখিল, আলিম, কামিল, ফাযিল বিভাগ আছে। তাছাড়া লংগরখানা বা এতিমখানা আছে।
এই মাদরাসায় ৫টি ভবন আছে।
হযরত শাহচান্দ আউলিয়া কামিল মাদ্রাসা থেকে প্রতিবছর দাখিল, আলিম, কামিল পরীক্ষায় ভালো ফলাফল অর্জন করে শিক্ষার্থীরা। ২০১৭ সালের দাখিল পরীক্ষায় উক্ত মাদ্রাসা থেকে ভালো ফলাফল করে এবং উপজেলায় শীর্ষ স্থান লাভ করে।
চট্টগ্রাম বাস টার্মিন্যাল হয়ে পটিয়া পৌরসভা সদর, পটিয়া পৌরসভা সদর থেকে রিক্সাযোগে অথবা পায়ে হেটে মাদ্রাসা ক্যাম্পাস।
চট্টগ্রাম রেল ষ্টেশন হয়ে পটিয়া রেল ষ্টেশন, পটিয়া রেল ষ্টেশন থেকে রিক্সাযোগে মাদ্রাসা ক্যাম্পাস।
আর্তুরো মার্কুয়েজ
আর্তুরো মার্কুয়েজ (; জন্ম: ২০ ডিসেম্বর, ১৯৫০) সোনোরা এলাকার আলামোসে জন্মগ্রহণকারী প্রথিতযশা মেক্সিকান সঙ্গীত রচয়িতা। অর্কেষ্ট্রাধর্মী সঙ্গীতে আদিবাসী মেক্সিকান সঙ্গীতের ধাঁচ ও ধরনের সংমিশ্রণ ঘটিয়েছেন তিনি এবং তাঁর সুরে এ গানগুলোকে বিস্তার ঘটিয়েছেন।
আলামোসের সোনোরা এলাকায় ১৯৫০ সালে মার্কুয়েজ জন্মগ্রহণ করেন। সেখানে অবস্থানকালেই সঙ্গীতের দিকে তাঁর আগ্রহ জন্মায়। আর্তুরো মার্কুয়েজ ও অরোরা মার্কুয়েজ নাভারো দম্পতির নয় সন্তানের মধ্যে তাঁর অবস্থান প্রথম। তবে, নয় ভাই-বোনের মধ্যে কেবলমাত্র তিনিই সঙ্গীতজ্ঞ হতে পেরেছিলেন। মার্কুয়েজের পিতা মেক্সিকোর অষ্টাদশ শতকের সঙ্গীতের অন্যতম গোত্র মারিয়াচি সঙ্গীতজ্ঞ ছিলেন ও পরবর্তীকালে লস অ্যাঞ্জেলেসে চলে যান। তাঁর পৈত্রিক সম্পর্কীয় দাদা উত্তরাঞ্চলীয় রাজ্য সোনোরা ও চিহুয়াহুয়া এলাকার বিশিষ্ট পল্লীসঙ্গীত শিল্পী ছিলেন। মার্কুয়েজের বাবা ও দাদার সংস্পর্শে তিনি শৈশবকাল থেকেই বেশকিছু সঙ্গীতের ধরন আবিষ্কার করেন বিশেষতঃ মেক্সিকান ‘সালোন’ সঙ্গীত যা পরবর্তীকালে তাঁকে সঙ্গীতের রাজত্বে ব্যাপক প্রভাব বিস্তার করতে সহায়তা করে। বর্তমানে তিনি মেক্সিকো সিটিতে পরিবার নিয়ে বসবাস করছেন।
১৬ বছর বয়স থেকে গানের সুর রচনা করতে শুরু করেন। এরপর মেক্সিকান মিউজিক কনজারভেটরিতে ভর্তি হন। ১৯৭০ থেকে ১৯৭৫ সময়কালে পিয়ানো ও সঙ্গীতের তাত্ত্বিক বিষয়ে অধ্যয়ন করতে থাকেন। পাশাপাশি ১৯৭৬ থেকে ১৯৭৯ সময়কালে ফেদেরিকো ইবারা, জোয়াকুই গুতাইরেজ হেরাস ও হেক্টর কুইন্টানারের সাথে কম্পোজিশন বিষয়ে অধ্যয়ন করেন। এ সময়েই মার্কিন যুক্তরাষ্ট্র থেকে ফুলব্রাইট বৃত্তি পুরস্কার লাভ করেন ও ১৯৯০ সাল থেকে ক্যালিফোর্নিয়ার ভ্যালেন্সিয়ার ক্যালিফোর্নিয়া আর্টস ইনস্টিটিউট থেকে কম্পোজিশন বিষয়ে এমএফএ ডিগ্রী লাভ করেন।
মার্কুয়েজ বেশকিছু মর্যাদাকর পুরস্কার ও সম্মাননা লাভ করেছেন। ১৪ ডিসেম্বর, ২০০৯ তারিখে রাষ্ট্রপতি ফেলিপ কালডেরনের কাছ থেকে মেক্সিকোর জাতীয় কলা ও বিজ্ঞান পুরস্কার প্রিমিও ন্যাশিওনাল দে আর্টেস ওয়াই সায়েনসিয়াস লাভ করেন। এর পূর্বে ফেব্রুয়ারি, ২০০৬ সালে প্রথম সঙ্গীতজ্ঞ হিসেবে ‘লা মেডালা দে অরো দে বেলাস আর্তেস দে মেক্সিকো’ (মেক্সিকোর ফাইন আর্টসে স্বর্ণপদক) লাভ করে ইতিহাস গড়েন। এ পুরস্কারটি মেক্সিকোর অন্যতম সর্বাপেক্ষা মূল্যবান পুরস্কার হিসেবে ফাইন আর্টসে পুরো কর্মজীবনে অসামান্য অবদানের স্বীকৃতিস্বরূপ প্রদান করা হয়ে থাকে। অন্যান্য উল্লেখযোগ্য পুরস্কারের মধ্যে রয়েছে অস্ট্রীয় দূতাবাস কর্তৃক মেডালা মোজার্ট, মেডালা ড. আলফন্সো অর্টিজ তিরাডো, ক্যালিফোর্নিয়া আর্টস ইনস্টিটিউটের ডিস্টিংগুইজড এলামনাস পুরস্কার, ইউনিয়ন দে ক্রনিস্তাস দে মিউজিকা ওয়াই দে টিট্রো। ২০০০ সালে বার্লিনে জার্মান জনগণ এ সুরকারের সম্মানে একটি কনসার্টের আয়োজন করে।
লাতিন আমেরিকার বিভিন্ন দেশে অনুষ্ঠিত সঙ্গীত উৎসবে তাঁর সঙ্গীত পরিবেশন করে তাঁকে সম্মানিত করা হয়েছে। ২০০৫ সালে ভেনেজুয়েলার কারাকাসে তাঁর সম্মানার্থে আর্তুরো মার্কুয়েজ আন্তর্জাতিক সঙ্গীত উৎসবের আয়োজন করা হয়। ২০১৪ সালে আমেরিকাস ওয়াইওএ অর্কেস্ট্রা দল নিয়ে ক্যারিবীয় সফরে যান ও কম্পোজার-ইন-রেসিডেন্স হিসেবে সম্মানিত হন। তাঁর ‘ডানজোন্স’ বিশ্বের সর্বত্র ব্যালে নৃত্যে উত্তরোত্তর ব্যবহার ঘটছে। তবে, লাতিন আমেরিকার ঘরানায় তাঁর সুরের ব্যবহার নিয়ে কিছুটা বিতর্কের সৃষ্টি হয়েছে। তাস্বত্বেও লাতিন আমেরিকার জনগণের কাছে জনপ্রিয় সুরকার হিসেবে আখ্যায়িত হয়েছেন এবং বৈশ্বিকভাবে অন্যতম গুরুত্বপূর্ণ ও প্রভাববিস্তারকারী মেক্সিকান সুরকার হিসেবে তিনি তাঁর প্রজন্মে স্বীকৃতি পেয়েছেন।
২০১৭ ম্যানিলার ক্যাসিনো হামলা
২০১৭ সালের ২ জুন ভোররাতে ফিলিপাইনের রাজধানী ম্যানিলার এক হোটেলের ক্যাসিনোতে বন্দুকধারীর হামলায় ৩৬ জন নিহত হয়েছেন। । বন্ধুকধারী পরবর্তীতে আত্মহত্যা করে।
শুক্রবার ভোররাতে রিসোর্ট ওয়ার্ল্ড ম্যানিলা নামের হোটেলে বন্দুকধারী ব্যক্তি প্রথমে টিভি মনিটরগুলোতে গুলি করে। এরপর ওই ব্যক্তি জুয়া খেলার টেবিল আগুন ধরিয়ে দেয় এবং তার ব্যাকপ্যাকে ১১৩ মিলিয়ন পেসো (ফিলিপিনো মুদ্রা) বা ২৩ লাখ ডলার সমমূল্যের জুয়ার চিপস ভরে নেয়। পরে সে কমপ্লেক্সের হোটেল সেকশনে পালিয়ে যায় এবং ব্যাকপ্যাকটি ফেলে হোটেলের একটি কক্ষে প্রবেশ করে। অজ্ঞাতনামা ওই বন্দুকধারী ক্যাসিনোর টেবিলে আগুন লাগিয়ে দিলে হোটেল কমপ্লেক্স ও এর ক্যাসিনোতে ধোঁয়ায় দম বন্ধ হয়ে বেশির ভাগ লোক মারা যান। পুলিশকে লক্ষ্য করে গুলিও ছোড়ে সে। পরে হোটেলের একটি রুমে কম্বল মুড়ি দিয়ে তাতে পেট্রল ঢেলে আগুন দিয়ে আত্মহত্যা করে। জঙ্গি সংগঠন আইএস এ হামলার দায় স্বীকার করলেও ফিলিপাইনের পুলিশ প্রধান জানান, এটি ডাকাতির বন্দুকধারী ইংরেজিভাষী লম্বা ও ফ্যাকাশে চেহারার। ফিলিপিাইনের প্রেসিডেন্টের মুখপাত্র আর্নেস্টো আবেলা রাতের গোলাগুলি ও অগ্নিকাণ্ডের ঘটনায় ৩৬ জন নিহত হওয়ার কথা নিশ্চিত করেন। পুলিশ ওই হোটেল কমপ্লেক্সের ৬তলা থেকে হামলাকারীর দগ্ধ লাশ উদ্ধার করেছে। হামলা করার আগে যে গাড়ি করে এসেছিল, সেই গাড়িটিও হোটেলের তিলতলার পার্কিং থেকে উদ্ধার করেছে পুলিশ।
ফিলিপাইনের রাজধানী ম্যানিলার ক্যাসিনোতে হামলাকারী ব্যক্তিকে পুলিশ শনাক্ত করেছে। তিনি ফিলিপাইনেরই নাগরিক। জেসি জেভিয়ার কার্লোস নামে ওই হামলাকারী সন্ত্রাসী ছিলেন না। তিনি জুয়ায় অনেক অর্থ হারিয়ে হতাশ ও ক্ষুব্ধ ছিলেন।
নূরুল ইসলাম ভূঁইয়া
শহীদ নূরুল ইসলাম ভূঁইয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
নূরুল ইসলাম ভূঁইয়ার জন্ম কুমিল্লা জেলার মনোহরগঞ্জ উপজেলার বাইশগাঁও ইউনিয়নের পূর্ব তালতলা গ্রামে। তাঁর বাবার নাম সেকান্দার আলী ভূঁইয়া এবং মায়ের নাম ফাতেমা বেগম। চার ভাই দুই বোনের মধ্যে শহীদ নূরুল ইসলাম ভূঁইয়া চতুর্থ। তিনি অবিবাহিত ছিলেন।
পাকিস্তান সেনাবাহিনীতে চাকরি করতেন নূরুল ইসলাম ভূঁইয়া। ১৯৬৯ সালে যোগ দিয়েছিলেন। ১৯৭১ সালের ফেব্রুয়ারি মাসে ছুটি নিয়ে বাড়িতে এসে ছুটি কাটিয়ে আবার যোগ দেন কর্মস্থলে। নূরুল ইসলাম ভূঁইয়া কর্মস্থলে যোগ দেওয়ার কয়েক দিন পরই শুরু হয় মুক্তিযুদ্ধ। এর পর থেকে তাঁর আর খোঁজ ছিল না। পরিবারের লোকজন জানতেন না তিনি মুক্তিযুদ্ধে গেছেন নাকি যাননি। স্বাধীনতার পর বাবা-মা এবং ভাইবোনরা তাঁর অপেক্ষায় থাকেন দীর্ঘসময়। খোঁজ নিতে থাকেন তাঁরা। মা ও বড় ভাই যান কুমিল্লা সেনানিবাসে। সেখানে গিয়ে জানতে পারেন নূরুল ইসলাম ভূঁইয়া মুক্তিযুদ্ধে যোগ দিয়েছিলেন, ২ নম্বর সেক্টরে যুদ্ধ করেন। সালদা নদীতে পাকিস্তান সেনাবাহিনীর সঙ্গে এক যুদ্ধে তিনি শহীদ হয়েছেন। ওই যুদ্ধে নূরুল ইসলাম ভূঁইয়া অসীম সাহস ও বীরত্ব প্রদর্শন করেন। সহযোদ্ধারা তাঁকে সেখানেই সমাহিত করেন।
ব্রাহ্মণবাড়িয়া জেলার কসবা উপজেলার অন্তর্গত সালদা নদী। সালদা নদীসহ কসবার বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। ১৯৭১ সালের অক্টোবর মাসের মাঝামাঝি নিয়মিত মুক্তিবাহিনীর কয়েকটি দল এক সঙ্গে সালদা নদী ও কসবায় পাকিস্তান সেনাবাহিনীর প্রতিরক্ষা অবস্থানে এক যোগে আক্রমণ করে। মুক্তিবাহিনীর পক্ষে যুদ্ধে নেতৃত্ব দেন কে ফোর্স কমান্ডার খালেদ মোশাররফ (বীর উত্তম)। কয়েকদিন ধরে সেখানে যুদ্ধ চলে। এখানে পাকিস্তান সেনাবাহিনীর প্রতিরক্ষা বাংকারগুলো ছিল খুবই মজবুত। আর্টিলারির গোলাবর্ষণ করেও সেগুলো ধ্বংস করা সম্ভব হচ্ছিল না। তখন মুক্তিযোদ্ধারা চারদিক থেকে পাকিস্তানিদের অবরোধ করে সাহসিকতার সঙ্গে যুদ্ধ করতে থাকেন। পাকিস্তানি সেনাদের পালাবার পথ ছিল রুদ্ধ। কিন্তু তাদের প্রত্যেক বাংকারেই মজুদ ছিল বিপুল রসদ। সেগুলো নিয়ে অনেকদিন যুদ্ধ চালিয়ে যাওয়া সম্ভব ছিল। পাকিস্তানিরা সুরক্ষিত বাংকারে অবস্থান করে মুক্তিবাহিনীর আক্রমণ প্রতিহত করতে থাকে। দুই পক্ষে তুমুল যুদ্ধ চলা অবস্থায় ২১ বা ২২ অক্টোবর খালেদ মোশাররফ গোলার স্প্রীন্টারে আঘাতপ্রাপ্ত হয়ে আহত হন। কয়েকদিনের যুদ্ধে মুক্তিবাহিনীর নুরুল ইসলাম ভূইয়াসহ আরও কয়েকজন শহীদ হন। তাঁরা কেউ গুলিতে, কেউ গোলার স্প্রীন্টারের আঘাতে মারা যান। এই যুদ্ধে পাকিস্তান সেনাবাহিনী পাকিস্তান সেনাবাহিনী ও মুক্তিবাহিনী; উভয়েরই ব্যাপক ক্ষয়ক্ষতি হয়।
শ্রেষ্ঠ পুরুষ নেপথ্য কণ্ঠশিল্পীর জন্য আইফা পুরস্কার
শ্রেষ্ঠ পুরুষ নেপথ্য কণ্ঠশিল্পীর জন্য আইফা পুরস্কার হল ভারতের চলচ্চিত্রে পুরুষ নেপথ্য কণ্ঠশিল্পীর জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পুরুষ নেপথ্য কণ্ঠশিল্পীর অবদানের স্বীকৃতি হিসেবে এই পুরস্কার প্রদান করা হয়। সনু নিগম সর্বাধিক চারবার এই পুরস্কার লাভ করেন। এছাড়া শান তিনবার এবং অরিজিৎ সিং দুইবার এই পুরস্কার লাভ করেন।
বাংলাদেশের সৌর বিদ্যুৎ প্রকল্প
এই নিবন্ধটিতে বাংলাদেশের সৌর বিদ্যুৎ প্রকল্পগুলোর নাম তালিকাবদ্ধ ভাবে উপস্থাপন করা হলো।
এছাড়াও বাংলাদেশ কৃষি উন্নয়ন কর্পোরেশন (বিএডিসি) কর্তৃক বাস্তবায়িত সোলার ইরিগেশন  প্রকল্প। বিএডিসি হতে প্রাপ্ত তথ্যে জানা যায় যে, ৫০০টি সোলার পাম্প স্থাপনের কার্যক্রম প্রক্রিয়াধীন রয়েছে।
এনআরবি ব্যাংক লিমিটেড
এনআরবি ব্যাংক লিমিটেড () বাংলাদেশের একটি বণিজ্যিক ব্যাংক।
এই ব্যাংকটি ২০১৩ সালে প্রতিষ্ঠিত হয়।
এনআরবি কমার্শিয়াল ব্যাংক লিমিটেড
এনআরবি কমার্শিয়াল ব্যাংক লিমিটেড () বাংলাদেশের একটি বাণিজ্যিক ব্যাংক।
এই ব্যাংকটি ২০১৩ সালের ২ এপ্রিল প্রতিষ্ঠিত হয়।
মার্গারিটা সালাস
মার্গারিটা সালাস ফাল্গুয়েরাস, কানেরোর প্রথম মার্কুইজ (; জন্ম: ৩০ নভেম্বর, ১৯৩৮) কানেরো এলাকায় জন্মগ্রহণকারী প্রথিতযশা স্পেনীয় প্রমিলা বিজ্ঞানী। সচরাচর মার্গারিটা সালাস নামেই অধিক পরিচিত ব্যক্তিত্ব তিনি। জৈবরসায়ন ও আণবিক জিনতত্ত্ব বিষয়ে সবিশেষ অবদান রেখেছেন।
স্পেনের কানেরো (আস্তুরিয়াস) এলাকায় সালাসের জন্ম। মাদ্রিদ কমপ্লাটেন্স বিশ্ববিদ্যালয় থেকে স্নাতক ডিগ্রী অর্জন করেন ও আলবার্তো সোলসের (সিএসআইসি) তত্ত্বাবধানে ১৯৬১ সালে পিএইচডি ডিগ্রী লাভ করেন। ১৯৬৭ সালে সেভেরো ওকোয়া’র সাথে মার্কিন যুক্তরাষ্ট্রে কাজ করার জন্য ভ্রমণ করেন। সালাস ও তাঁর স্বামী এলাদিও ভিনুয়েলা জৈবরসায়ন ও আণবিক জীববিদ্যা বিষয়ে স্পেনীয় গবেষণাকর্মের জন্য দায়িত্বপ্রাপ্ত হন। এ পর্যন্ত ৪০-এর অধিক পিএইচডি ছাত্রের তত্ত্বাবধান করেছেন তিনি এবং দুই শতাধিক বৈজ্ঞানিক নিবন্ধ প্রকাশ করেছেন। সিএসআইসিতে জৈবপ্রযুক্তি বিষয়ে অধ্যাপক হিসেবে কাজ করেছেন।
রসায়ন বিষয়ে স্নাতক ডিগ্রী লাভের পর মার্গারিটা সালাস স্পেনের জৈবরসায়নের পথিকৃৎ আলবার্তো সোলস ল্যাবরেটরিতে যোগদান করেন। সোলসের নির্দেশনায় তিনি গ্লুকোজ-৬-ফসফেট বিষয়ে ডক্টরাল অভিসন্দর্ভ তৈরি করেন ও তা সমাপণান্তে ১৯৬৩ থেকে ১৯৬৭ সময়কালে চার বছরের জন্য মার্কিন যুক্তরাষ্ট্রে কাজ করেন। সেভেরো ওকোয়ার সাথে নিউইয়র্ক বিশ্ববিদ্যালয়ের গবেষক হন।
মার্গারিটা সালাস এ পর্যন্ত ৩৫০-এর অধিক প্রকাশনা আন্তর্জাতিক জার্নাল বা গ্রন্থে এবং ১০টি জাতীয় পর্যায়ে প্রকাশ করেছেন। এছাড়াও ৮টি বিষয়ে লেখকস্বত্ত্ব লাভ করেন ও ৪০০ লেকচার প্রদান করেছেন।
২০০০ সালে বিজ্ঞানে নারীদের অংশগ্রহণের বিষয়ে সবিশেষ অবদান রাখায় লোরেয়াল-ইউনেস্কো মহিলা বিজ্ঞান পুরস্কার লাভ করেন। সালাস স্পেনীয় সায়েন্স রয়্যাল একাডেমি, সায়েন্স ও আর্টস ইউরোপীয় একাডেমি, আমেরিকান আর্টস ও সায়েন্স একাডেমি, আমেরিকান মাইক্রোবায়োলজি একাডেমি, মার্কিন যুক্তরাষ্ট্রের জাতীয় বিজ্ঞান একাডেমি ও সেভেরো ওকোয়া ফাউন্ডেশনের অন্যতম সদস্য। ২০ ডিসেম্বর, ২০০১ তারিখে রিয়াল একাডেমিয়া ইস্পানোলার ‘আই’ সীটে নির্বাচিত হন। ৪ জুন, ২০০৩ তারিখে তাঁর আসনের দায়িত্বভার গ্রহণ করেন। ১১ জুলাই, ২০০৮ তারিখে সালাসকে রাজা প্রথম জুয়ান কার্লোস স্পেনীয় অভিজাত সম্প্রদায়ের মর্যাদায় অভিষিক্ত করেন ও তাঁকে সম্মানসূচক ‘মার্কুইয়েসা দে কানেরো’ পদবীতে ভূষিত করেন।
শ্রেষ্ঠ নারী নেপথ্য কণ্ঠশিল্পীর জন্য আইফা পুরস্কার
শ্রেষ্ঠ নারী নেপথ্য কণ্ঠশিল্পীর জন্য আইফা পুরস্কার হল ভারতের চলচ্চিত্রে নারী নেপথ্য কণ্ঠশিল্পীর জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে নারী নেপথ্য কণ্ঠশিল্পীর অবদানের স্বীকৃতি হিসেবে এই পুরস্কার প্রদান করা হয়। শ্রেয়া ঘোষাল সর্বাধিক সাতবার এই পুরস্কার লাভ করেন। অলকা ইয়াগনিক ও সুনিধি চৌহান দুইবার এই পুরস্কার লাভ করেন।
শ্রেষ্ঠ কৌতুকাভিনেতার জন্য আইফা পুরস্কার
শ্রেষ্ঠ কৌতুকাভিনেতার জন্য আইফা পুরস্কার হল ভারতের চলচ্চিত্রে কৌতুক চরিত্রে অভিনয়ের জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে কৌতুক চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। গোবিন্দ, রিতেশ দেশমুখ, অভিষেক বচ্চন ও বরুণ ধবন দুইবার এই পুরস্কার লাভ করেন।
নয়ডা সিটি সেন্টার মেট্রো স্টেশন
নয়ডা সিটি সেন্টার মেট্রো স্টেশন বা ওয়েভ সিটি সেন্টার স্টেশন হল দিল্লি মেট্রো রেলের ব্লু লাইনের একটি টার্মিনাল স্টেশন। ব্লু লাইনের অন্য টার্মিনাল স্টেশনটি হল দ্বারকা সেক্টর ২১ মেট্রো স্টেশন।
সেপ্টেম্বর ২০১৩ সালে একটি রুটিন চেকের সময়, ডিএমআরসি পাওয়া গেছে যে স্টেশনের মধ্যে ফাটল দেখা যায় ।যাইহোক, কর্মকর্তারা এর কারণ উদ্ঘাটন করতে পারেনি।কাছাকাছি অন্যান্য স্টেশনগুলিও পরিদর্শন করা হয়েছিল এবং সেখানে কোন সমস্যা দেখা যায়নি।
ডিএমআরসি কর্তৃক কোন ট্রেন বাতিল করা হলেও, এই স্টেশন থেকে নোয়াগাঁও গল্ফ কোর্সের মেট্রো স্টেশন থেকে ভ্রমণের সময় বৃদ্ধি পেয়েছে।ট্রেনটি এই স্টেশনের কাছে খুব ধীর গতিতে চলতে থাকে, যখন মেরামতের কাজ চলছিল স্টেশন এবং ১৭৪ নং থেকে ১৮৫ নং স্তম্ভগুলি তে।স্টেশনের সেবা কয়েক দিনের জন্য বন্ধ করা হয়েছিল।
ডিএমআরসি সমস্যাটির কারণ অনুসন্ধানের জন্য একটি কমিটি গঠন করে।কমিটি কর্তৃক জমা দেওয়া রিপোর্টের পর একজন প্রকৌশলী বরখাস্ত হন। 
বর্তমান মেট্রো স্টেশনের দ্বারা আসন্ন নয়ডা-গ্রটার নয়ডা মেট্রোর সঙ্গে দিল্লি মেট্রোকে সংযুক্ত করার হবে। এই স্টেশনগুলি যাত্রীদের একটি বিনিময় প্রদান করবে।
বাংলাদেশ লোক প্রশাসন প্রশিক্ষণ কেন্দ্র
বাংলাদেশ লোক প্রশাসন প্রশিক্ষণ কেন্দ্র বা বিপিএটিসি (BPATC= Bangladesh Public Administration Training Centre) একটি স্বায়ত্তশাসিত প্রশিক্ষণমূলক প্রতিষ্ঠান যা সরকারি, বেসরকারি ও স্বশাসিত প্রতিষ্ঠানের কর্মকর্তাদের প্রশিক্ষণ দিয়ে থাকে। এটি ঢাকা জেলার সাভারে ঢাকা-আরিচা মহাসড়কের পাশে অবস্থিত।
প্রতিষ্ঠানটি ২৮ এপ্রিল, ১৯৮৪ সালে প্রতিষ্ঠিত হয়। এটি বাংলাদেশ লোক প্রশাসন প্রশিক্ষণ কেন্দ্র অধ্যাদেশ ১৯৮৪ দ্বারা গঠিত ও পরিচালিত।
১৯৮৪ সালের ২৬ নং অর্ডিন্যান্সের আওতায় লোকপ্রশাসন ও ব্যবস্থাপনার জন্য প্রতিষ্ঠানটি একটি সমন্বিত জাতীয় স্বায়ত্তশাসিত প্রশিক্ষণ কেন্দ্র হিসেবে প্রতিষ্ঠিত হয়। সরকারের একজন সচিব এর প্রধান কর্মকর্তা। তাঁর পদবী রেক্টর। রেক্টরের অধীনে পাঁচটি বিভাগের দায়িত্বপ্রাপ্ত যুগ্ম-সচিব পর্যায়ে রয়েছে পাঁচজন পরিচালক। বিভাগগুলো হলো: ব্যবস্থাপনা ও লোকপ্রশাসন, কর্মসূচি প্রণয়ন ও পর্যবেক্ষণ, উন্নয়ন ও অর্থনৈতিক বিষয়াদি, গবেষণা ও নির্দেশনা এবং প্রকল্প প্রণয়ন। একজন মন্ত্রীর সভাপতিত্বে ১২-সদস্য বিশিষ্ট বোর্ড অব গভর্নরস প্রতিষ্ঠানটির সাধারণ নীতিমালা নির্ধারণ করে। বর্তমানে রেক্টর হিসেবে দায়িত্ব পালন করছেন সরকারের সিনিয়র সচিব ড. এম আসলাম আলম।
শহীদ হাদিস পার্ক
শহীদ হাদিস পার্ক বাংলাদেশের খুলনা জেলার খুলনা শহরের বাবুখান রোডে বাংলাদেশ ব্যাংক খুলনা শাখার পশ্চিম পার্শ্বে অবস্থিত একটি পার্ক যা ১৮৮৪ সালে খুলনা পৌরসভা প্রতিষ্ঠিত হওয়ার পরে শহরবাসীর বিনোদনের জন্য পৌরসভা কর্তৃপক্ষ ‘খুলনা মিউনিসিপ্যাল পার্ক’ নামে প্রতিষ্ঠা করে। পরে ১৯৬৯ সালের ২১ ফেব্রুয়ারি গণঅভ্যুত্থানের সময় আইয়ুব বিরোধী মিছিলে পুলিশ গুলিতে নিহত শহীদ শেখ হাদিসুর রহমান বাবুর নামে নামকরণ করা হয়। শহীদ হাদিস পার্কে ঢাকার কেন্দ্রীয় শহীদ মিনারের আদলে নতুন শহীদ মিনার তৈরি করা হয়েছে।
পৌরসভা কর্তৃপক্ষ ‘খুলনা মিউনিসিপ্যাল পার্ক’ নামে এই পার্ক প্রতিষ্ঠা করেন। ১৯২৫ সালের ১৬ জুন এই পার্কে মহাত্মা গান্ধী বক্তব্য রাখেন। তাঁর স্মৃতির প্রতি শ্রদ্ধা রেখে পার্কের নামকরণ করা হয় গান্ধী পার্ক। ১৯৪৭ সালে দেশ ভাগের পর পার্কের নাম পরিবর্তন করে রাখা হয় জিন্নাহ পার্ক। এর পর এর নামকরণ হয় খুলনা মিউনিসিপ্যাল পার্ক। সর্বশেষ ১৯৬৯ সালের ২২ ফেব্রুয়ারী পার্কের নামকরণ করা হয় শহীদ হাদিস পার্ক।
শহীদ হাদিসের পুরো নাম শেখ হাদিসুর রহমান বাবু। তিনি ১৯৪৪ সালের ২১ এপ্রিল বাগেরহাট জেলার রণবিজয়পুর গ্রামে জন্মগ্রহণ করেন। তারা ছিলেন ৪ ভাই, তিন বোনের ভেতরে ২ ভাই ও ২ বোন। এসএসসি পাশ করে আযমখান কমার্স কলেজে ভর্তি হওয়ার জন্য খুলনা এসেছিলেন হাদিস। পরিবারে অসচ্ছলতা থাকায় হাদিস শান্তিধাম মোড়ের হোয়াইট স্নো নামের একটি লন্ড্রিতে চাকরি করতেন। ১৯৬৯ এর আইয়ুব বিরোধী গণআন্দোলন শুরু হলে সিদ্ধান্ত নেওয়া হয় ২১ ফেব্রুয়ারি খুলনা নগরীর বিভিন্ন স্থান থেকে মিছিল এসে মিউনিসিপ্যাল পার্কে সমবেত হবে। ২১ ফেব্রুয়ারি সকাল সাড়ে ৯টায় একটি মিছিল হাজী মহসিন রোড দিয়ে আসার সময় পৌরসভার তৎকালীন ভারপ্রাপ্ত কর্মকর্তা অতিরিক্ত জেলা প্রশাসক অবাঙালী আফজাল কাহুতের বাসভবনের সামনে পুলিশের সাথে সংঘর্ষে জড়িয়ে পরে। পুলিশ গুলি চালালে শহীদ হন হাদিসুর রহমান বাবু। হাদিসুরের মৃত্যুর খবর ছড়িয়ে পড়লে শহর জুড়ে বিক্ষোভ শুরু হয়। বিভিন্ন স্থানে পুলিশের সাথে সংঘর্ষে শহীদ হন আলতাফ ও প্রদীপ।
তৎকালীন জেলা প্রশাসন গোলাগুলির পরেই খুলনায় কারফিউ জারি করে। পরেরদিন ২২ ফেব্রুয়ারি এক ঘণ্টার জন্য কারফিউ শিথিল করা হয়। এই এক ঘন্টায় ছাত্র নেতৃবৃন্দ জড়ো হন মিউনিসিপ্যাল পার্কে। এক অনির্ধারিত সভায় তৎকালীন ছাত্রনেতা ও বর্তমান দৈনিক পূর্বাঞ্চল সম্পাদক আলহাজ্ব লিয়াকত আলী, দৈনিক জন্মভূমি সম্পাদক মরহুম হুমায়ুন কবির বালু ও মরহুম হেকমত আলী ভুইয়াসহ অন্যান্য নেতৃবৃন্দ পার্কের নাম বদলে শহীদ হাদিসের নামে নামকরণের সিদ্ধান্ত নেন। সে অনুযায়ী দ্রুত সাদা কাগজ ও কালি কিনে আনা হয়। ওই সময়কার ছাত্রনেতা লিয়াকত আলী নিজে কালি দিয়ে লেখেন ‘শহীদ হাদিস পার্ক’। কয়েকজন মিলে কাগজের তৈরি সাইনবোর্ড ধরে ছবিও তোলেন। সেই ছবি ছাপা হয় দি ওয়েব পত্রিকায়। এরপর মুখে মুখে শহীদ হাদিস পার্কের নাম ছড়িয়ে পড়ে। এই সময় তৎকালীন পৌরসভা মিলনায়তনের নামকরণ করা হয় শহীদ আলতাফ মিলনায়তন। এখনো খুলনা সিটি করপোরেশনের প্রধান মিলনায়তনের নাম শহীদ আলতাফ মিলনায়তন।
পৌরসভার অর্থে ১৯৭৪ সালে নগরের শহীদ হাদিস পার্কে শহীদ মিনার নির্মাণ করা হয়। শহীদ মিনার উদ্বোধন করেন তৎকালীন খুলনা পৌরসভার চেয়ারম্যান ও ভাষাসৈনিক গাজী শহিদুল্লাহ।
খুলনা সিটি করপোরেশনের সাবেক মেয়র তালুকদার আব্দুল খালেক অন্যান্য উন্নয়ন প্রকল্পের সঙ্গে খুলনার শহীদ হাদিস পার্কের শহীদ মিনার আধুনিকায়নের প্রকল্প গ্রহণ করেন। ২০১২ সালের ২৬ নভেম্বর শহীদ মিনারের কার্যাদেশ দেওয়া হয়। প্রকল্পের খরচ ধরা হয় আট কোটি ৪১ লাখ টাকা। শহীদ মিনারটির আয়তন ছয় হাজার ৮৬০ বর্গফুট। ৭৭ লাখ টাকা ব্যয়ে তৈরি হয় শহীদ মিনার।
আবদুর রউফ
আবদুর রউফ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আবদুর রউফের জন্ম নরসিংদী জেলার মনোহরদী উপজেলার কোচের চরে। তাঁর বাবার নাম আবদুল হেকিম এবং মায়ের নাম রওশন আরা বেগম। তাঁর স্ত্রীর নাম শামীম আরা রউফ। তাঁদের এক ছেলে ও দুই মেয়ে।
আবদুর রউফ ১৯৭১ সালে ছিলেন ঢাকা বিশ্ববিদ্যালয়ের অর্থনীতি বিভাগের স্নাতকোত্তর শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেওয়ার চিন্তা করে মায়ের কাছে অনুমতি চাইলেন। কিন্তু তাঁর মা এতে সাড়া দিলেন না। কয়েক দিন পর বাড়ি থেকে পালিয়ে রওনা হলেন ভারতের উদ্দেশে। সঙ্গে ছিলেন আরও আটজন। তিন দিন হেঁটে পৌঁছালেন ভারতের ত্রিপুরা রাজ্যের সীমান্তসংলগ্ন এক ক্যাম্পে। কিন্তু মুক্তিযুদ্ধে যোগ দেওয়া সম্ভব হলো না। তাঁদের কারও অস্ত্র চালানোর প্রশিক্ষণ নেই। অনেক দিন অপেক্ষার পর শুরু হলো প্রশিক্ষণ। এই প্রশিক্ষণ চলাকালে তিনি অন্তর্ভুক্ত হন প্রথম বাংলাদেশ অফিসার্স ওয়ার কোর্সে। তিন মাসের প্রশিক্ষণ শেষে তিনি যুদ্ধ করেন ৫ নম্বর সেক্টরের শেলা সাব সেক্টরে। তাঁকে মুক্তিবাহিনীর একটি দল পরিচালনার দায়িত্ব দেওয়া হয়। স্বাধীনতার পর তিনি বাংলাদেশ সেনাবাহিনীতে চাকরি করেন। লেফটেন্যান্ট কর্নেল হিসেবে অবসর নেন তিনি।
১০ অক্টোবর শেলা সাব সেক্টরে যোগ দেন আবদুর রউফ। এই সাব সেক্টরের অধীন এলাকায় বেশ কয়েকটি বড় যুদ্ধ সংঘটিত হয়। এর মধ্যে ছাতক যুদ্ধ (১৩-১৭ অক্টোবর) ও ৩০ নভেম্বরের টেংরাটিলা আক্রমণ উল্লেখযোগ্য। এ ছাড়া অনেক অ্যামবুশ, রেইড, ডিমোলিশন ও আকস্মিক আক্রমণ পরিচালিত হয়। সীমান্তবর্তী হওয়ায় মুক্তিবাহিনীর পক্ষে এই এলাকায় অপারেশন পরিচালনা কিছুটা সহজ ছিল। সাবসেক্টর কমান্ডারের নির্দেশে নভেম্বর মাসে তিনি একদল মুক্তিযোদ্ধা নিয়ে সিলেট-সুনামগঞ্জ সড়কের একটি সেতু ধ্বংস করেন। নির্ধারিত দিন তাঁর নেতৃত্বে প্রায় ১৪০ জনের মুক্তিযোদ্ধার দল ভারত থেকে রওনা হয় নির্দিষ্ট স্থানে। সেতুর কাছাকাছি পৌঁছে রেকি করে তাঁরা দেখতে পান সেতুতে একদল পাকিস্তানি সেনা ও রাজাকার পাহারায় আছে। রাত আনুমানিক তিনটায় তাঁরা পাকিস্তানিদের আক্রমণ করেন। পাকিস্তানিরাও পাল্টা আক্রমণ করে। দুই পক্ষে তুমুল যুদ্ধ চলতে থাকে। মুক্তিযোদ্ধারা তাঁর নেতৃত্বে অত্যন্ত সাহস ও ক্ষিপ্রতার সঙ্গে যুদ্ধ করতে থাকেন। আড়াই ঘণ্টা যুদ্ধের পর তাঁরা সেতুর দখল নেন। পাকিস্তানি সেনা ও রাজাকাররা হতাহত ব্যক্তিদের নিয়ে টেংরাটিলার দিকে পালিয়ে যায়। এরপর তাঁরা রেল ও সড়কসেতুতে দ্রুত বিস্ফোরক লাগিয়ে তা ধ্বংস করেন। এই অপারেশনে আবদুর রউফ যথেষ্ট রণকৌশল ও সাহস প্রদর্শন করেন। এই অপারেশনের কয়েক দিন পরই সংঘটিত হয় টেংরাটিলা যুদ্ধ। সিদ্ধান্ত অনুসারে ২৯ নভেম্বর মুক্তিবাহিনীর চারটি কোম্পানি ভারত থেকে রওনা হয়ে ৩০ নভেম্বর টেংরাটিলার নির্দিষ্ট স্থানে অবস্থান নেয়। নিয়মিত মুক্তিবাহিনীর জেড ফোর্সের ৩ ইস্ট বেঙ্গল রেজিমেন্টের দুটি দল মূল আক্রমণকারী দল হিসেবে টেংরাটিলায় পাকিস্তানি অবস্থানে আক্রমণ করে। আবদুর রউফ এ সময় তাঁর দল নিয়ে ফ্ল্যাস্কগার্ড হিসেবে যুদ্ধে অংশ নেন। কয়েক দিন ধরে এখানে যুদ্ধ চলে। টেংরাটিলায় পাকিস্তানি প্রতিরক্ষা অবস্থান এতই সুদৃঢ় ছিল যে মুক্তিযোদ্ধারা প্রবল বিক্রমে যুদ্ধ করেও কিছুতেই সামনে অগ্রসর হতে পারছিলেন না। এ অবস্থায় তাঁরা তিন দিক থেকে পাকিস্তানিদের অবরোধ করেন। ৫ ডিসেম্বর রাতে পাকিস্তানিরা টেংরাটিলা থেকে পালিয়ে যায়।
বীরশ্রেষ্ঠ রুহুল আমিনের সমাধি
বীরশ্রেষ্ঠ রুহুল আমিনের সমাধি বাংলাদেশের খুলনা জেলার রূপসা নদীর তীরে অবস্থিত। ১৯৭১ সালের ১০ই ডিসেম্বর খুলনায় শহীদ হন মোহাম্মদ রুহুল আমিন। বাংলাদেশ স্বাধীন হবার পর মুক্তিযুদ্ধে সর্বচ্চ আত্মত্যাগের কারনে মোহাম্মদ রুহুল আমিনকে সর্বোচ্চ সামরিক খেতাব ‘বীরশ্রেষ্ঠ’ তে ভূষিত করা হয়।
রূপসা বাসস্ট্যান্ড থেকে বীরশ্রেষ্ঠ রুহুল আমিন সড়ক ধরে মাত্র ৫০ গজ গেলেই চোখে পড়বে মাজারটি। ১৯৭১ সালে রূপসা নদী তীরবর্তী খুলনা শিপইয়ার্ডের সামনে রুহুল আমিন শহীদ হন। তাকে বাগমারা নামক গ্রামে সমাহিত করা হয়। বর্তমানে দেড় একর জমি নিয়ে বীরশ্রেষ্ঠ রুহুম আমিন এবং বীর বিক্রম মহিবুল্লাহর সমাধি কমপ্লেক্স নির্মিত হয়েছে। ২০০৩ সালে জেলা প্রশাসনের উদ্যোগে নতুন করে সমাধিসৌধের সংস্কার করা হয়।
মোহাম্মদ রুহুল আমিন (১৯৩৫ - ১০ ডিসেম্বর) ১৯৭১ বাংলাদেশের স্বাধীনতা যুদ্ধে অংশগ্রহণকারী একজন শহিদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীরশ্রেষ্ঠ” উপাধিতে ভূষিত করা হয় তিনি তাঁদের অন্যতম।
ভিসিতাসিওন পাদিল্লা
ভিসিতাসিওন পাদিল্লা (; জন্ম: ২ জুলাই, ১৮৮২ - মৃত্যু: ১২ ফেব্রুয়ারি, ১৯৬০) ফ্রান্সিস্কো মোরাজান এলাকার তালাঙ্গায় জন্মগ্রহণকারী প্রথিতযশা হন্ডুরীয় প্রমিলা শিক্ষাবিদ ও নারীবাদী কর্মী ছিলেন। পাদিল্লা হন্ডুরাসে পারস্পরিক সমঝোতাভিত্তিক সমাজ ব্যবস্থা প্রবর্তনে এগিয়ে এসেছেন, মাদকবিরোধী আন্দোলনকে শক্তিশালীকরণসহ হন্ডুরীয় মহিলাদের অধিকার প্রতিষ্ঠায় আজীবন আন্দোলন করে গেছেন।
হন্ডুরাস প্রজাতন্ত্রের ফ্রান্সিস্কো মোরাজান ডিপার্টামেন্টো মিউনিসিপালিটির নিয়ন্ত্রণাধীন তালাঙ্গায় ভিসিতাসিওন পাদিল্লা জন্মগ্রহণ করেন। স্নাতক ডিগ্রী লাভের পর ১৯০৯ সালে শিক্ষকতা পেশায় মনোনিবেশ ঘটান। তারপর ১৯১৩ সালে ‘আতেনিও ডে হন্ডুরাস’ নামীয় সংগঠনের অন্যতম সদস্য মনোনীত হন। বিখ্যাত লেখক রাফায়েল হেলিওডোরো ভ্যালি ওয়াই ফ্রোইলান টার্সিওসের একত্রে কাজ করেন ও নিজের সাংগঠনিক দক্ষতা তুলে ধরেন। ১৯১৭ সালে তেগুসিগাল্পায় উদারপন্থী সংবাদপত্র ‘জুয়ান রাফায়েল মোরা’ প্রতিষ্ঠা করেন তিনি।
১৯২৪ সালে গৃহযুদ্ধ ছড়িয়ে পড়ে। এ সময় পাদিল্লা তাঁর নিজস্ব চিন্তাধারা ‘বোলেটিন ডে লা ডিফেন্সা ন্যাশিওনালে’ তুলে ধরেন। একই সময়ে তাঁর নেতৃত্বে তেগুসিগাল্পায় একদল নারীকে নিয়ে ‘সোসাইডেড কালচারাল ফেমেনিনা’ নামীয় দল প্রতিষ্ঠায় অগ্রসর হন। ১৯২৬ সালে এ সংগঠনটি সরকারীভাবে ডাক্তার মিগুয়েল পাজ বারাহোনা’র কাছ থেকে আর্থিক বরাদ্দ পায় ও ‘মায়েদের দিন’রূপে প্রজ্ঞাপন জারী করা হয়।
১৯২৯ সালে শিক্ষকতা পেশা থেকে অবসরগ্রহণ করেন। পরের বছর ১৯৩০ সালে তিনি লা গাসেটা সংবাদপত্রের প্রতিষ্ঠায় স্মারকসূচক বক্তৃতা প্রদানের জন্য আমন্ত্রিত হন। প্রথিতযশা হন্ডুরীয় শিল্পী ও শিক্ষক পাবলো জেলায়া সায়েরা’র স্মরণে ১৯৩৪ সালে ‘জেলায়া সায়েরা’ সংগঠন প্রতিষ্ঠা করেন। এ সময়কালে গুজব ছড়িয়ে পড়ে যে, স্বৈরশাসক ডক্টর ও জেনারেল টিবারসিও কারিয়াস আন্দিনো তাঁদের সরকারী পদ ছেড়ে দিবেন ও ১৯৩৬ সাল পর্যন্ত ঐ একনায়কতন্ত্র পরিচালিত হয়। পাদিল্লা তাঁর মতামত ‘অরিয়েন্টেসিওন’ ও ‘সিয়াডাডানোয়’ তুলে ধরেন। এক বছর পর কারিয়াস তাঁর সরকারী পদ থেকে অবসর নেন ও সাধারণ নির্বাচনের ঘোষণা দেন যাতে জুয়ান ম্যানুয়েল গালভেজ বিজয়ী হন।
২৫ জানুয়ারি, ১৯৫৪ তারিখে ঐ রাষ্ট্রপতির সময়কালে আনুষ্ঠানিকভাবে প্রজ্ঞাপন জারী হয়। হিসাবরক্ষক জুলিও লোজানো ডায়াজ মহিলাদের অধিকারকে স্বীকৃতি দেন ও প্রথমবারের মতো হন্ডুরাস প্রজাতন্ত্রে তাদের ভোটাধিকার প্রয়োগের অনুমতি দান করেন। অবিসংবাদিত কর্মী পাদিল্লা এ সময় সেখানে ছিলেন।
পাশাপাশি ‘এল ন্যাশিওনাল’ সংবাদপত্রের কলাম লেখক ছিলেন। শিশুতোষ গ্রন্থ ‘আজুসেনাস’ ও প্রবন্ধ সঙ্কলন ‘পাসাতাইমপোস ই হিস্টোরিয়াস ডে লা এডকেসিওন পাবলিকা হন্ডুরেনা’ প্রকাশ করেন তিনি।
সেলো পোস্টাল ডে এলপিএস ০.০২-এ তাঁর চিত্রের উপস্থাপনা হয়। মুভমেন্ট অব ওম্যান ‘ভিসিতাসিওন পাদিল্লা’ নামে শান্তি মিছিল পরিচালনা করে। ২০১০ সালকে আনো ডে ‘ভিসিতাসিওন পাদিল্লা’ নামে ঘোষণা করা হয়।
এইসব দিনরাত্রি
এই সব দিনরাত্রী ১৯৮৫ সালে বিটিভিতে প্রচারিত হুমায়ূন আহমেদ পরিচালিত একটি জনপ্রিয় পারিবারিক নাটক। নাটকটা সেই সময় এতটাই জনপ্রিয় ছিল যে নাটক চলাকালীন সময়ে ঢাকার ব্যস্ত রাস্তাগুলো ফাঁকা থাকত। নাটকটি ঢাকা শহরে বসবাসকারী একটি মধ্যবিত্ত পরিবারের গল্প বলে। নাটকটিতে একটি সাধারণ মধ্যবিত্ত পরিবারের সুখ, ভালোবাসা, বিয়ে, মৃত্যু, সমস্যা ইত্যাদিই দেখানো হয়েছে। গল্পটা শেষ হয় "টুনি" নামের লিউকেমিয়ায় আক্রান্ত এক ছোট মেয়ের মৃত্যুর মধ্য দিয়ে। ছোট মেয়েটির মৃত্যু পুরো দেশে একটা আলোড়ন তোলে। অনেকেই হুমায়ূন আহমেদকে "টুনি" চরিত্রটিকে বাঁচিয়ে রাখার অনুরোধ করেন। কিন্তু হুমায়ূন আহমেদ তাঁর সিদ্ধান্তে অটল থাকেন।
ইউনিয়ন ব্যাংক লিমিটেড
ইউনিয়ন ব্যাংক লিমিটেড বাংলাদেশের একটি বণিজ্যিক ব্যাংক যেটি মূলতঃ ইসলামী ব্যাংকিং ব্যবসায জড়িত।
এই ব্যাংকটি ২০১৩ সালের ১ এপ্রিল প্রতিষ্ঠিত হয়।
আইসিবি ইসলামিক ব্যাংক লিমিটেড
আইসিবি ইসলামিক ব্যাংক লিমিটেড () বাংলাদেশের একটি বণিজ্যিক ব্যাংক যেটি মূলতঃ ইসলামী ব্যাংকিং ব্যবসায় জড়িত।
এই ব্যাংকটি ১৯৮৭ সালের এপ্রিল মাসে প্রতিষ্ঠিত হয় এবং ঐ বছরেরই ২০ মে থেকে ব্যাংকিং কার্যক্রম শুরু করে।
নয় নম্বর বিপদ সংকেত
নয় নম্বর বিপদ সংকেত হুমায়ুন আহমেদ পরিচালিত বাংলাদেশী হাস্যরসাত্মক চলচ্চিত্র। ছবিটি প্রযোজনা করে ইমপ্রেস টেলিফিল্ম। পুরো চলচ্চিত্রটি চিত্রায়িত হয়েছে নুহাশ পল্লীতে। এ ছাড়া চলচ্চিত্রটিতে প্রাকৃতিক সৌন্দর্য্য আর শিল্পের দারুণ এক নিদর্শন স্বরূপ পরিচিত হয়েছে।
বৃষ্টিবিলাসে একা থাকেন সোবহান সাহেব। অঢেল সম্পত্তির মালিক তিনি। বাড়ির সামনে আছে চিড়িয়াখানা, পুকুর, পাহাড়, টিলা। সবুজ গাছগাছালিতে ঘেরা চারপাশ। কিন্তু এই জায়গায় সোবহান সাহেবের ছেলেমেয়েদের কেউ থাকেন না। দুই মেয়ে আর এক ছেলে সবাই থাকে ঢাকায়। কদাচিৎ বেড়িয়ে আসে সোবহান সাহেবের কাছে। হঠাৎ একদিন সোবহান সাহেবের মনে হয় একা বেঁচে থাকার মধ্যে কোন মানে নেই, কোন সার্থকতা নেই।
ম্যানেজারকে ডেকে পরামর্শ চান। তিনি ইচ্ছা ব্যক্ত করে বলেন, বাড়িটিতে যেন প্রাণ নেই। ছোট ছোট ছেলেমেয়েরা ঘুরে বেড়াবে, নাচবে, গাইবে তবেই না মনে হবে আনন্দময় বাড়ি। ম্যানেজার তাকে আশ্বাস দেন। বলেন, স্যার আপনি কোন চিন্তা করবেন না। বাচ্চা কাচ্চা জোগাড় হয়ে যাবে। একদিন সকালে সোবহান সাহেব অবাক হয়ে দেখেন তার বাড়ির চারপাশে অসংখ্য ছেলেমেয়ে কিলবিল করছে।
ম্যানেজার গ্রাম থেকে ভাড়া করে এনেছে শ'খানেক শিশুকে। তারা সোবহান সাহেবের বাড়িতে ঢুকেই যেখানে পারছে হৈ চৈ করছে, ফুল ছিঁড়ছে, গাছের পাতা ছিঁড়ছে, চিড়িয়াখানার প্রাণীকে অহেতুক জ্বালাতন করছে, পুকুরে সাঁতার কাটছে। বিব্রতকর এক পরিস্থিতি। অধৈর্য হয়ে ওঠেন সোবহান সাহেব। তিনি বন্দুকের ফাঁকা গুলি ছুঁড়লে সবাই পালিয়ে যায়।
তার ছেলেমেয়েদের মোবাইলে খবর দেয়া হয় তাদের বাবা মারা গেছে। খবর শুনে সবাই ছুটে আসে গ্রামে। ছলচাতুরীর আশ্রয় নিয়ে সোবহান সাহেব খাটিয়ায় শুয়ে থাকেন। তিনজন মৌলভী লাশের পাশে বসে দোয়া দরুদ পড়ছে। এক একে জামাই সন্তানসহ কান্নাকাটি করে। হাস্য কৌতুকের মাঝে শ্বাসরুদ্ধকর অধ্যায়ের সমাপ্তি ঘটে। একদিন দুই জামাই সিদ্ধান্ত নেয় শ্বশুরকে বিয়ে দিলে তার নিঃসঙ্গতা কমবে। পাত্রী খোঁজা শুরু হয়।
সোবহান সাহেব বিয়ে করতে যাচ্ছেন শুনে ছোট মেয়ের "কাজের মেয়ে" এক রাতে স্বপ্নে সোবহান সাহেবের সাথে তার বিয়ে হতে দেখে এবং পরের দিন থেকে নিজেকে বাড়ির মালিক ভাবতে শুরু করে। এ নিয়ে শুরু হয় নানা রহস্যময় কৌতুকময় ঘটনা।নয় নম্বর বিপদ সংকেত চলচ্চিত্রের গানের সুর ও সঙ্গীত পরিচালনা করেছেন এস আই টুটুল। ছবির গানের কথা লিখেছেন হুমায়ূন আহমেদ। এছাড়া রবীন্দ্রনাথ ঠাকুরের কিছু গান ব্যবহার করা হয়েছে।
মনসুর বয়াতি
মনসুর বয়াতি (আনু. ১৮ শতক) ছিলেন একজন বাঙালি গীতিকবি, লেখক, গায়ক। তিনি ময়মনসিংহ গীতিকার ‘দেওয়ানা মদিনা’ পালাটির রচয়িতা।
ব্ল্যাক অপারেশন
ব্ল্যাক অপারেশন (black operation বা black ops) দ্বারা সরকার, সরকারী সংস্থা বা কোন সামরিক সংস্থার গুপ্ত অপারেশনকে বোঝানো হয়। এক্ষেত্রে কোন বেসরকারী কোম্পানি বা গ্রুপের (private) কার্যক্রমও অন্তর্ভূক্ত। ব্ল্যাক অপারেশন এর মূল বৈশিষ্ট্য হচ্ছে এটি গোপন এবং যে সংস্থাটি এই অপারেশনটি পরিচালনা করছে তার উপর এটি আরোপযোগ্য নয় (এই কাজ বা এর দায় সংস্থাটির উপর আরোপ করা যায় না, বা সংস্থাটি এটি অস্বীকার করে)। ব্ল্যাক অপারেশন এবং নিছক গুপ্ত অপারেশনের মধ্যে প্রধান পার্থক্য হচ্ছে ব্ল্যাক অপারেশনে উল্লেখযোগ্য মাত্রার প্রতারণা জড়িত থাকে, যাতে এর পেছনে কে আছে তা লুকালো যায় বা অন্য কোন অস্তিত্ব বা সংস্থা এর জন্য দায়ী বলে দৃষ্টিগোচর করা যায় (ফলস ফ্ল্যাগ অপারেশন)।
এরকম একটি একক কার্যকে ব্ল্যাক ব্যাগ অপারেশনও বলা হয়। এই শব্দটি দ্বারা প্রাথমিকভাবে গুপ্ত বা চোরাগোপ্তাভাবে কোন স্থানে প্রবেশ করে মানব বুদ্ধিমত্তা অপারেশনের জন্য তথ্য সংগ্রহ করাকে বোঝানো হয়। এফবিআই, সিআইএ, মোসাদ, এমআই৬, কোমানফ (COMANF), ডিজিএফআই, র, এমএসএস (MSS), কেজিবি এবং অন্যান্য জাতির ইন্টেলিজেন্স সারভিসসমূহ দ্বারা এরকম অপারেশন সংগঠিত হয়েছে বলে জানা যায়।
"ব্ল্যাক" শব্দটি হচ্ছে সরকারের লুকানো বা গুপ্ত কার্যের জন্য ব্যবহৃত একটি সাধারণ শব্দ। যেমন, সামরিক ও ইন্টেল এজেন্সি কর্তৃক করা কিছু কার্যক্রম গুপ্ত ব্ল্যাক বাজেট দ্বারা আর্থিকভাবে সাহায্যপ্রাপ্ত হয়, যা কখনও কখনও সম্পূর্ণভাবে জনগণের থেকে ও সংসদের থেকে লুকানো হয়।
জুন ২০১৭ লন্ডন হামলা
যুক্তরাজ্যের রাজধানী লন্ডনে শনিবার রাত ১০টার দিকে লন্ডন ব্রিজের কাছে সন্ত্রাসী হামলায় তিন হামলাকারীসহ নয়জন নিহত হয়েছেন; আহত হয়েছেন প্রায় অর্ধশত। সন্ত্রাসী হামলার দায় স্বীকার করেছে জঙ্গিগোষ্ঠী ইসলামিক স্টেট (আইএস)। আইএসের কথিত বার্তা সংস্থা আমাক নিউজ এজেন্সিতে বলা হয়, ‘আইএসের একটি ছোট যোদ্ধাদল গতকাল লন্ডনে হামলা চালিয়েছে।’
রাতে লন্ডন ব্রিজে পথচারীদের ওপর দ্রুত গতির একটি ভ্যান উঠিয়ে দেয় সন্দেহভাজন সন্ত্রাসীরা। প্রায় একই সময়ে পার্শ্ববর্তী বারা মার্কেট এলাকায় কয়েক সন্দেহভাজন সন্ত্রাসী ছুরি নিয়ে সাধারণ লোকজনের ওপর হামলা চালায়। ঘটনাস্থলে ছয়জন নিহত হন। হামলা শুরুর ৮ মিনিটের মাথায় বারা মার্কেট এলাকায় তিন হামলাকারী পুলিশের গুলিতে নিহত হয় বলে ব্রিটিশ পুলিশের সন্ত্রাসবিরোধী ইউনিটের প্রধান মার্ক রাউলি জানিয়েছেন।
হামলার সঙ্গে জড়িত সন্দেহে সাত নারীসহ ১২ জনকে গ্রেপ্তার করেছে পুলিশ। গতকাল রোববার ভোরে পূর্ব লন্ডনের বার্কিং এলাকার একটি বহুতল ভবনে অভিযান চালিয়ে তাঁদের আটক করা হয়। ‘এলিজাবেথ ফ্রাই’ নামের ওই ভবনের নিচতলায় তিন হামলাকারীর অন্তত একজন বসবাস করতেন বলে পুলিশের ধারণা।
হামলার তীব্র নিন্দা জানান প্রধানমন্ত্রী থেরেসা মে। তিনি এটিকে ভয়ংকর হিসেবে চিহ্নিত করেছেন। সরকারের পক্ষ থেকে জরুরি কমিটির বৈঠক ডাকা হয়।
লন্ডনে সন্ত্রাসী হামলার কিছু পরে এক টুইটার বার্তায় মার্কিন প্রেসিডেন্ট ডোনাল্ড ট্রাম্প বলেন, 'লন্ডনকে এই বিপদ কাটিয়ে উঠার জন্য সম্ভাব্য সকল প্রকার সহযোগিতা করতে প্রস্তুত রয়েছে যুক্তরাষ্ট্র। আমরা আপনাদের পাশে আছি, ঈশ্বর সহায় হোন।'
মি. বিন'স হলিডে
মি. বিন'স হলিডে  (বাংলাঃ মিস্টার বিনের ছুটির দিন) হল ২০০৭ সালে মুক্তিপ্রাপ্ত, স্টিভ বেনডেল্যাক কর্তৃক পরিচালিত একটি ব্রিটিশ হাস্যরসাত্মক চলচ্চিত্র। এটা জনপ্রিয় টিভি সিরিজ মি. বিনের উপর ভিত্তি করে নির্মিত ২য় চলচ্চিত্র।
চলচ্চিত্রটি ২০০৭ সালের ২৪শে মার্চ সারা বিশ্বে মুক্তি পেয়েছিল। চলচ্চিত্রটি মুক্তির পর বিশ্লেষকদের কাছ থেকে মিশ্র প্রতিক্রিয়া পেতে থাকে। কিন্তু ২৫ মিলিয়ন ডলারের চলচ্চিত্রটি প্রায় ২২৯.৭ মিলিয়ন ডলার আয় করে। চলচ্চিত্রটি ২০০৭ সালের ৩০শে মার্চ যুক্তরাজ্যে মুক্তি পায় এবং মুক্তি পাওয়ার পর দুই সপ্তাহ ধরে চলচ্চিত্রটি দেশটির বক্স অফিসের শীর্ষস্থান দখল করে রাখে।
মি. বিন একটি গির্জার র‍্যাফেল ড্র তে প্রথম পুরস্কার জিতে। পুরস্কার হিসেবে সে ফ্রান্সের কানে ছুটি কাটানোর সুযোগ, সেই সাথে একটি ভিডিও ক্যামেরা এবং ২০০ ইউরো জিতে।
এরপর সে ট্রেনে কানের উদ্দেশ্যে যাত্রা শুরু করে। যাত্রাপথে সে অনিচ্ছাকৃতভাবে একটি শিশুকে তাঁর বাবার কাছ থেকে আলাদা করে দেয়, যে একজন রাশিয়ান চলচ্চিত্র পরিচালক এবং কানে কান চলচ্চিত্র উৎসবে যোগ দিতে যাচ্ছিল। পরে সেই শিশুটির সাথে তাঁর বন্ধুত্ব হয়। এবং তাঁরা দুজনেই একসাথে কানের উদ্দেশ্যে যাত্রা শুরু করে। এরপর যাত্রাপথে ঘটতে থাকে অনেক মজার মজার ঘটনা। শেষ পর্যন্ত কি মি. বিন পারবে কান সমুদ্র সৈকতে পৌঁছাতে? শিশুটি কি তাঁর বাবার কাছে ফিরে যেতে পারবে?চলচ্চিত্রের গানগুলো লিখেছিলেন হাওয়ার্ড গুডাল। চলচ্চিত্রটিতে রয়েছে সুসঙ্গতিপূর্ণ, বাস্তবধর্মী পটভুমি। যদিও আসল টিভি সিরিজে খুবই সাধারণ এবং নির্দিষ্ট একটি গানই বাজানো হয়েছে (পটভুমিতে)। চলচ্চিত্রটির মূল গান ছিল ম্যাট উইললিসের "ক্রাশ"।
হুমবোল্ট বিশ্ববিদ্যালয়, বার্লিন
বার্লিনের হুমবোল্ট বিশ্ববিদ্যালয় বা হামবোল্ড বিশ্ববিদ্যালয় (; উচ্চারণ - "হুমবোল্ট উনিফেরজিটেট ৎসু বের্লিন") বার্লিনের প্রাচীনতম বিশ্ববিদ্যালয়গুলির অন্যতম। এটি ১৮১১ সালের ১৫ অক্টোবর প্রতিষ্ঠিত হয়।
বিশ্ববিদ্যালয়টি ৯টি অনুষদে বিভক্ত:
এছাড়া, দুটি স্বাধীন প্রতিষ্ঠান আছে ("Zentralinstitute") যেগুলি বিশ্ববিদ্যালয়ের অংশ:
২০১৭ ওয়েস্টমিনিস্টার হামলা
২০১৭ সালের ২২ মার্চ লন্ডনে ব্রিটিশ পার্লামেন্টের বাইরে ও ওয়েস্টমিনিস্টার ব্রিজে বুধবারের সন্ত্রাসী হামলায় আক্রমণকারীসহ ৬ জন নিহত হয়েছেন। এদের মধ্যে পালার্মেন্টের সামনে ওই হামলাকারীর ছুরিকাঘাতে গুরুতর জখম হন নিরাপত্তার দায়িত্বে থাকা পুলিশ কর্মকর্তা পিসি কেইথ পালমার (৪৮)। হামলাকারী প্রথমে টেমস নদীর ওপর ওয়েস্টমিনিস্টার সেতুতে পথচারীদের ওপর গাড়ি তুলে দিয়ে পার্লামেন্ট ভবনের সীমানার ভেতরে ঢুকে ছুরি নিয়ে পুলিশের ওপর হামলা চালায়। দেশটির পুলিশ এই ঘটনাকে ‘ইসলামপন্থী সংশ্লিষ্ট সন্ত্রাসবাদ’ হিসেবে বর্ণনা করেছে।
বুধবার গ্রিনিচ মানসময় ১৫:০০-টার অল্প কিছুক্ষণ আগে লন্ডন পার্লামেন্টের সামনে গুলি এবং চিৎকারের শব্দ শোনা যায়৷ পরিস্থিতি নিয়ন্ত্রণে বিভিন্ন কর্তৃপক্ষ দ্রুত সেখানে পৌঁছায়৷ হাউস অফ কমন্সও পুরোপুরি বন্ধ করে দেয়া হয়৷
যে জায়গায় হামলা হয়েছে তার ঠিক পাশেই লন্ডনের বিখ্যাত বিগ বেন টাওয়ার ও ওয়েস্টমিনিস্টার সেতু। এই জায়গাটি দেখতে প্রতি বছর লাখো পর্যটক ভিড় করেন। পার্লামেন্টের সামনে ছাড়াও ওয়েস্টমিনিস্টার ব্রিজের উপর একটি গাড়ি বেশ কয়েকজনকে চাপা দেয়৷ গাড়িটি ‘বিগ বেন’-এর সামনে একটি গেটে ধাক্কা খেয়ে থেমে যায়৷ হামলাকারী গাড়ি থেকে নেমে পার্লামেন্ট ভবনের সীমানার ভেতরে ৪৮ বছর বয়সী এক পুলিশকে ছুরিকাঘাত করে। এসময় দায়িত্বরত আরেকজন পুলিশ কর্মকর্তা তাকে গুলি করে হত্যা করে।
হামলার পরপরই লন্ডনের ট্রান্সপোর্ট কর্তৃপক্ষ সংশ্লিষ্ট এলাকার দিকে যাওয়া সব বাসের গতিপথ বদলে দেয়৷ ওয়েস্টমিনিস্টার সিটিতে রয়েছে গুরুত্বপূর্ণ সব সরকারি কার্যালয় এবং এটি শহরের অন্যতম পর্যটন কেন্দ্রও বটে৷
হামলার সময় পার্লামেন্টের ভেতরে ছিলেন ব্রিটেনের প্রধানমন্ত্রী থেরেসা মে। সেখানে তখন যৌথ অধিবেশন চলছিল। গুলির শব্দ হওয়ার কিছুক্ষণের মধ্যেই একটি রূপালি রঙয়ের গাড়িতে করে প্রধানমন্ত্রীকে পার্লামেন্ট থেকে বের করে নিয়ে যাওয়া হয়। বাকি সদস্যরা পার্লামেন্ট ভবনের ভেতরে কয়েক ঘণ্টার জন্য আটকা পড়েন। প্রধানমন্ত্রী হামলার তীব্র নিন্দা জানিয়ে একে ‘অসুস্থ ও বিকৃত রুচির’ বলে আখ্যা দিয়েছেন।
জার্মান চ্যান্সেলর আঙ্গেলা ম্যার্কেল সব রকম সন্ত্রাসী তৎপরতার বিরুদ্ধে সংগ্রামে যুক্তরাজ্যের পাশে থাকার অঙ্গীকার পুর্নব্যক্ত করেছেন৷ স্কটিশ ফার্স্ট মিনিস্টার নিকোলাস স্টারজেন সমবেদনা প্রকাশ করেন এবং স্কটিশ সংসদে দ্বিতীয় স্বাধীনতা বিষয়ক গণভোট নিয়ে বিতর্কও বাতিল করা হয়।
২০১৭ লন্ডন হামলা (দ্ব্যর্থতা নিরসন)
২০১৭ সালে লন্ডনে দুটি পৃথক সন্ত্রাসী হামলা সংগঠিত হয়; এগুলো হলোঃ
নুরুল হুদা (বীর প্রতীক)
নুরুল হুদা (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
নুরুল হুদার জন্ম কক্সবাজার জেলার কক্সবাজার পৌরসভার অন্তর্গত দক্ষিণ রুমানিয়াছড়ায়। তাঁর বাবার নাম মোহাম্মদ সোলায়মান এবং মায়ের নাম ছেমন খাতুন। তাঁর স্ত্রীর নাম দিলদার বেগম। তাঁদের তিন ছেলে, এক মেয়ে।
১৯৭১ সালে নুরুল হুদা কর্মরত ছিলেন যশোর ইপিআর সেক্টর হেডকোয়ার্টারে। ২৫ মার্চ শেষ রাতে পাকিস্তান সেনাবাহিনীর একটি দল ইপিআর সেক্টর হেডকোয়ার্টার লক্ষ্য করে কয়েকটি গুলি ছোড়ে। তখন বাঙালি ইপিআর সদস্যরাও পাল্টা গুলি ছোড়েন। পরদিন নুরুল হুদাদের নিরস্ত্র করার চেষ্টা করা হয়। তখন তাঁরা প্রতিবাদ করেন। ৩০ মার্চ তাঁরা বিদ্রোহ করে কয়েকটি দলে বিভক্ত হয়ে মুক্তিযুদ্ধে যোগ দেন। যশোরে পাকিস্তান সেনাবাহিনীর সঙ্গে প্রতিরোধযুদ্ধে তাঁরা এক দল অন্য দল থেকে বিচ্ছিন্ন হয়ে পড়েন। নুরুল হুদারা যশোর থেকে পশ্চাদপসরণ করতে করতে ঝিকরগাছায় সমবেত হন। ঝিকরগাছার পতন হলে তাঁরা বেনাপোলসংলগ্ন কাগজপুকুরে সমবেত হন। ২৪ এপ্রিল পাকিস্তানি সেনাবাহিনী সেখানে আক্রমণ করে। তখন ভয়াবহ যুদ্ধ হয়। এ যুদ্ধে তাঁর সহযোদ্ধা মুজিবুর রহমান (বীর বিক্রম) আরও কয়েকজন সহযোদ্ধা শহীদ হন। কাগজপুকুরের পতন হলে তাঁরা ভারতে যান। সেখানে পুনর্গঠিত হয়ে পরে যুদ্ধ করেন ৮ নম্বর সেক্টরের বেনাপোল সাব-সেক্টরে। মুক্তিবাহিনীর একটি দলের নেতৃত্ব দেন। কয়েকটি অপারেশনে তিনি যথেষ্ট রননৈপুণ্য প্রদর্শন করেন। মুক্তিযুদ্ধের চূড়ান্ত পর্যায়ে ৩ ডিসেম্বর মুক্তিবাহিনীর একটি দল বেনাপোল থেকে যশোরের দিকে অগ্রসর হয়। তখন চূড়ামনকাঠিতে পাকিস্তান সেনাবাহিনীর একটি দলের সঙ্গে মুক্তিবাহিনীর ভয়াবহ যুদ্ধ হয়। কয়েক ঘণ্টা স্থায়ী এ যুদ্ধে পাকিস্তান সেনাবাহিনী ব্যাপক ক্ষয়ক্ষতির সম্মুখীন হয়। পরে তারা বেশির ভাগ মুক্তিযোদ্ধাদের কাছে আত্মসমর্পণ করে। বাকিরা পালিয়ে যায়।
১৯৭১ সালের ১০ এপ্রিল মুক্তিবাহিনীর একদল ইপিআর সদস্য সমবেত হলেন যশোর জেলার অন্তর্গত ঝিকরগাছায়। এ দলের একজন সদস্য নুরুল হুদা। তাঁরা অবস্থান নিলেন পুলেরহাট নামক স্থানে। ১১ এপ্রিল তাঁরা খবর পেলেন, পাকিস্তান সেনাবাহিনীর একটি বড় দল হত্যাযজ্ঞ চালাতে চালাতে তাঁদের দিকে অগ্রসর হচ্ছে। সঙ্গে সঙ্গে তাঁদের দুটি ছোট দল এগিয়ে গেল সামনের দিকে। কিছুদূর এগোতেই তাঁরা পাকিস্তান সেনাবাহিনীর সামনে পড়ে গেলেন। শুরু হলো তুমুল যুদ্ধ। চলল কয়েক ঘণ্টা। নুরুল হুদা ও তাঁর সহযোদ্ধারা সাহসিকতার সঙ্গে যুদ্ধ করেও পাকিস্তানি সেনাদের প্রতিরোধ করতে ব্যর্থ হলেন। প্রবল আক্রমণের ফলে তাঁরা পিছু হটেন। এরপর তাঁরা অবস্থান নিলেন নদীর পশ্চিম প্রান্তে। পরদিন পাকিস্তান সেনাবাহিনী তাঁদের অবস্থানে তীব্র আক্রমণ শুরু করল। প্রচণ্ড যুদ্ধে নুরুল হুদার দুইজন সহযোদ্ধা শহীদ এবং বেশ কয়েকজন আহত হলেন। পাকিস্তান সেনাবাহিনীর ব্যাপক আক্রমণে মুক্তিযোদ্ধাদের নিজ নিজ অবস্থানে টিকে থাকা ক্রমে অসম্ভব হয়ে পড়ল। তাঁরা আবার বাধ্য হলেন পশ্চাদপসরণ করতে। এভাবে ঝিকরগাছার পূর্ণ নিয়ন্ত্রণ চলে গেল পাকিস্তান সেনাবাহিনীর নিয়ন্ত্রণে।
জাতিসংঘ পার্ক, খুলনা
জাতিসংঘ পার্ক বাংলাদেশের খুলনা জেলার খুলনা শহরে অবস্থিত একটি শিশু পার্ক। এটি নগরীর খানজাহান আলী সড়কের পাশে অবস্থিত।
১৯৯৪ সালে মহানগরী শিশু পার্ক নামে পার্কটি প্রতিষ্ঠা করা হয়। ১৯৯৫ সালে জাতিসংঘের ৫০ বছর পূর্তি উপলক্ষ্যে পার্কটির নাম পরিবর্তন করে রাখা হয় জাতিসংঘ পার্ক।
পার্কটির পূর্বপার্শ্বের জায়গা দিনে দিনে বেদখল হয়ে গড়ে উঠেছে ধর্মীয় উপাসনালয়, তৈরী হয়েছে পীরের মাজার, বহুতল বিশিষ্ট আরবান হেলথ কেয়ার সেন্টার, সিটি কর্পোরেশনের পানি উত্তোলনের পাম্প হাউজ।
কাকাবাবু হেরে গেলেন?
কাকাবাবু হেরে গেলেন? ১৯৯৫ সালের একটি বাংলাভাষী রহস্যকাহিনী মূলক চলচ্চিত্র। এই ছবিটি মূল কাহিনীকার সুনীল গঙ্গোপাধ্যায় এবং পরিচালক ছিলেন পিনাকী চৌধুরী। উল্লেখ থাকে যে কাকাবাবু সিরিজের এটি দ্বিতীয় ছায়াছবি (তপন সিংহর সবুজ দ্বীপের রাজার পরে)। ন্যাশনাল ফিল্ম ডেভেলপমেণ্ট কর্পোরেশনের প্রযোজনায় এই ছবিতে কাকাবাবু চরিত্রে অভিনয় করেন সব্যসাচী চক্রবর্তী।
ছবির শুরুতেই দেখা যায় গোয়ার গির্জার একজন পুরোহিত একটি বহুমূল্য জিনিস লুকিয়ে নিয়ে পালাচ্ছেন এবং রেখে দিচ্ছেন গ্রেগরি রাওয়ের কাছে। ভারতের স্বাধীনতার আগে সেটিকে ইংরেজরা ভ্যাটিকান সিটিতে পাঠাবার ব্যবস্থা করেছিল তাই সেটিকে চুরি করে নিতে আসেন পুরোহিত। গ্রেগরি রাও আসলে বাঙালি, যিনি কাকাবাবু অর্থাৎ রাজা রায়চৌধুরীর পরিচিত বিমানের খৃষ্টান দাদু। এর বহু বছর পরে বিমান এবং তার ভায়েরা মামাদের অত বড় পুরোনো বাড়ি সংরক্ষণ করতে না পেরে তা বিক্রি করার পরিকল্পনা করে। নতুন ক্রেতা তা ভেঙ্গে ফেলে নতুন বাড়ি করবার আগে বিমান চায় সেখানে অন্তত কাকাবাবুকে ঘুরিয়ে আনতে কারন প্রাচীন ঐতিহ্যশালী জিনিসের ওপর কাকাবাবুর ঝোঁক আছে। কাকাবাবু যেতে রাজি হন কিন্তু সন্তু পরীক্ষার কারনে যেতে পারেনা। পরের দিনই বিমান, বিমানের স্ত্রী দীপা, কাকাবাবু এবং বিমানের পরিচিত অসিত ধর, যিনি পুরোনো জিনিষ সংগ্রহ করেন, রওনা দেন আলিনগরের উদ্দেশ্যে। কাকাবাবুরা বিমানের মুখে শোনেন তাদের পুর্বপুরুষদের কাহিনী। সারা বাড়ি খুঁজেও কেউ কোনো গুপ্তধনের সন্ধান পায়না কিন্তু বুদ্ধিমান অসিত ধর পেয়ে যান এক বহুমূল্য সম্পদ। কাকাবাবু সিঁড়িতে পড়ে আঘাত পান। তিনি সন্তুকে বলেন অসিত ধরকে কলকাতায় নজরে রাখতে। কেউ দামী সামগ্রী কিছু খুঁজে পায়নি ওই পুরোনো বাড়ি থেকে কিন্তু অসিত পেয়েছিলেন একটি বই, যেটি গুটেনবার্গ বাইবেল। পৃথিবীর প্রথম ছাপাখানায় মুদ্রিত প্রথম বই যার একটি কপি গোয়ার চার্চ থেকে লুকিয়ে নিয়ে এসেছিলেন এক পুরোহিত যার থেকে পান বিমানের পাগল খৃষ্টান দাদু। সেটি অসিত বিদেশে পাচার করার ব্যবস্থা করলে বিমানবন্দরে তাকে আটকাবার চেষ্টা করেন কাকাবাবু।
সাধক
যিনি সাধনা করেন,তাকে সনাতন ধর্মে সাধক বলে অভিহিত করা হয়।সাধকেরা নানাবিধ মত অবলম্বন করে সাধনা করে থাকে।অনেক সাধক,শাস্ত্রবিধি অনুসারে সাধন ভজন করে।আবার কোন কোন সাধক তার মত অুসরন করে সাধনা করে,আর ভক্তি পথে সাধনা করা সাধকের অবশ্যই কর্তব্য। (সাধন তত্ত্ব)। জগন্মোহন গোসাঁই,বাবা লোকনাথরামকৃষ্ণ গোসাঁই,রাম ঠাকুর এরা সকলে মহান সাধক ছিলেন।কাম,ক্রোধ,লোভ এগুলো নরকের দ্বার।এগুলো সাধনায় ভিগ্ন ঘটায়।এই তিনটি বস্তু কোন সাধকের মধ্যে বিদ্যমান থাকলে,তিনি সাধক হতে পারেনা।কোন কোন সাধক অাধ্যাত্মিক সাধক হিসেবে জগতে প্রতিষ্ঠা লাভ করে। সনাতন ধর্মসহ অন্যান্য ধর্ম গুলোতে সাধকদের অস্তিত্ব খুঁজে পাওয়া যায়। কোন নিদিষ্ট সাধন প্রনালী অবলম্বন করে সাধকেরা সাধন জীবনের পথে এগিয়ে নিয়ে যায়। তবে সাধক হতে হলে,আরেকটি পন্থা,তাদের অনুসরন করতে হয়। তাহল,কোন গুরুর সানিধ্য লাভ করা। সাধক হতে হলে গুরুকে অবশ্যই,প্রধান মাধ্যম মনে করতে হবে।
মডুলার পাটীগণিত
মডুলার পাটীগণিত গণিতের একটি শাখা যেখানে পূর্ণসংখ্যা এবং নির্দিষ্ট একটি সংখ্যার পর সংখ্যাগুলো পুনরায় ফিরে আসা নিয়ে আলোচনা করা হয়। এই নির্দিষ্ট সংখ্যাকে বলা হয় মডুলাস (modulus , বহুবচন : moduli)। আধুনিক মডুলার পাটীগণিতের জনক হলেন জার্মান গণিতবিদ কার্ল ফ্রেডরিক গাউস। ১৮০১ সালে এ সম্বন্ধে তার "" বইটি প্রকাশিত হয়।
১২-ঘণ্টা ঘড়িতে মডুলার পাটীগণিত ব্যবহৃত হয়। একদিনকে দুইভাগে ভাগ করে সময় দেখায় এই ঘড়ি। যদি ঘড়িতে এখন ৭:০০ বেজে থাকে তাহলে ৮ ঘণ্টা পর ৩:০০ টা বাজবে। চিরায়িত যোগের নিয়মানুযায়ী এটা ৭ + ৮ = ১৫ হওয়া উচিত ছিল। কিন্তু ১২-ঘন্টা ঘড়ির সময় অনুযায়ী ১৫ টা বলে কিছু নেই। অর্থাৎ ১২ টার পর পুনরায় ১ তারপর ২, তারপর ৩ ... এভাবে চলবে। তাই ৮ ঘণ্টা পর ৩ টা বাজবে।
মডুলার পাটীগণিত গাণিতিকভাবে প্রকাশের জন্য পূর্ণসংখ্যার কংগ্রুয়েন্স সম্পর্ক নামে নতুন এক সম্পর্ক এমনভাবে সংজ্ঞায়িত করা হয় যেন সেটি পূর্ণসংখ্যার চিরায়িত অপারেশন যোগ,বিয়োগ এবং গুণের সাথে সামঞ্জস্যপূর্ণ হয়। যেকোন ধনাত্মক পূর্ণসংখ্যা এর জন্য, দুটি পূর্ণসংখ্যা  এবং "b" কে কংগ্রুয়েন্স মডুলো "" বলা হয়, যদি তাদের পার্থক্য  ,  এর গুণিতক হয় (অর্থাৎ এমন একটি পূর্ণসংখ্যা "k" থাকবে যেন  হয়). গাণিতিকভাবে,
এখানে  কে কংগ্রুয়েন্সের মডুলাস বলা হয়।
কংগ্রুয়েন্স সম্পর্ক নিম্নোক্ত উপায়েও লেখা যায়,
যা কিনা ইউক্লিডীয় বিভাজনের সাথে সরাসরি সম্পর্কিত। যদিও, a কে n দ্বারা ভাগ করলে b ভাগশেষ নাও হতে পারে।  আরও ভালোভাবে বললে,  এর অর্থ হল   এবং  কে  দ্বারা ভাগ করলে একই ভাগশেষ থাকবে।
যেখানে, 0 ≤ "r" < "n" হল সাধারণ ভাগশেষ। এই সমীকরণ দুটি বিয়োগ করে আমরা পূর্বের সম্পর্কটি পাই :
যেখানে "k" = "p" − "q".
উদাহরণস্বরূপ,
কারণ , যা কিনা 12 এর গুণিতক।
ঋণাত্মক সংখ্যার জন্যই একই নিয়ম প্রযোজ্য :
একইভাবে,  এর অর্থ হল  এবং  কে  দ্বারা ভাগ করলে একই ভাগশেষ থাকে। উদাহরণস্বরূপ,
কারণ 38 এবং 14 উভয়কে 12 দ্বারা ভাগ করলে 2 ভাগশেষ থাকে।আবার  যা কিনা 12 এর গুণিতক। তাই এটি কংগ্রুয়েন্সের মূল সংজ্ঞার সাথে সঙ্গতিপূর্ণ।
কংগ্রুয়েন্স সম্পর্ক সমতুল্য সম্পর্কের সকল শর্ত সিদ্ধ করে :
যদি "a" ≡ "b" (mod "n") এবং "a" ≡ "b" (mod "n"), অথবা যদি "a" ≡ "b" (mod "n"), হয় তাহলে :
যদি "a" ≡ "b" (mod "n") হয়, সাধারণভাবে "k" ≡ "k" (mod "n") সত্য নয়। যদিও,
উভয়পক্ষ থেকে সাধারণ পদ বাদ দিতে হলে নিম্নোক্ত নিয়ম রয়েছে :
সবশেষে, "a" এর গুণাত্মক বিপরীত (multiplicative inverse) কে  দ্বারা সূচিত করে, আমরা নিম্নোক্ত নিয়মগুলো পাই :
যদি  মৌলিক সংখ্যা হয় তাহলে এর সকল মানের জন্য  এবং "" সহমৌলিক হবে যেখানে . সুতরাং যদি মডুলো তে শূন্যের সমতুল্য না হয় তাহলে "a" এর সকল মানের জন্য একটি গুণাত্মক বিপরীতের অস্তিত্ব থাকবে।
কংগ্রুয়েন্স সম্পর্কের আরও কিছু বিশেষ বৈশিষ্ট্য নিম্নরূপ :
কার্লোস এস্কালেরাস
কার্লোস এস্কালেরাস মেজিয়া (; জন্ম: ১০ আগস্ট, ১৯৫৮ - মৃত্যু: ১৭ অক্টোবর, ১৯৯৭) কোলনের তোকোয়া এলাকায় জন্মগ্রহণকারী বিশিষ্ট হন্ডুরীয় রাজনীতিবিদ ও পরিবেশ বিষয়ক আন্দোলনকারী ছিলেন।
হোস আন্দ্রেজ এস্কালেরাস ও অফেলিয়া মেজিয়া দম্পতির সন্তান ছিলেন তিনি। ১৯৯০-এর দশকের মাঝামাঝি সময়কালে বিখ্যাত ব্যবসায়ী মিগুয়েল ফাকুসে বার্জামের বিপক্ষে আন্দোলনে নামেন। বার্জাম গুয়াপিনল নদীর কাছাকাছি বিস্তৃত এলাকায় পাম অয়েল গাছ লাগানোর পরিকল্পনা নিয়েছেন। এ পরিকল্পনাটি বাস্তবায়িত হলে কমপক্ষে পাঁচটি সম্প্রদায়সহ আরও কিছু তোকোয়া জাতিস্বত্ত্বার বাসিন্দাদের অবর্ণনীয় ক্ষতির কারণ হয়ে দাঁড়াতো।
এছাড়াও ১৯৯৭ সালে পঞ্চদশ পদাতিক ব্যাটালিয়নের কমান্ডার কর্নেল আলদানার কর্মকাণ্ডের বিরুদ্ধে আন্দোলনে নেতৃত্ব দেন। আলদানা তাঁর ব্যক্তিগত আগ্রহে চাপাগুয়া, আগুয়া আমারিল্লা, হন্ডুরাস আগুয়ান ও অন্যান্য এলাকার অধিবাসীদেরকে জল ব্যবহারের উপর নিষেধাজ্ঞা প্রদান করেছিলেন। ঐ বছরের আগস্ট মাসে কর্নেল আলদানা তাঁকে হুমকিও দিয়েছিলেন। ঐ একই এসময়ে এস্কালেরাস ডেমোক্রেটিক ইউনিফিকেশন দলের প্রার্থী হিসেবে ঐ বছরে অনুষ্ঠিত তোকোয়ার মেয়র পদে নির্বাচনে প্রতিদ্বন্দ্বিতায় অবতীর্ণ হয়েছিলেন।
১৮ অক্টোবর, ২০১৭ তারিখে বিকালেবেলায় তাঁকে পরপর দুইবার লক্ষ্য করে গুলি করা হয়। ঘটনাস্থলেই তিনি নিহত হন। এ সময় তিনি ডাউনটাউন তোকোয়ায় তাঁর গাড়ি ধোয়ার ব্যবসায় নিয়োজিত ছিলেন।
প্রাথমিক আলামতে অর্লেন্দো আলফারো, লুকাস গার্সিয়া আলফারো ও অস্কার সসাকে হত্যাকারী হিসেবে চিহ্নিত করা হয়। তাদের মধ্যে লুকাস গার্সিয়া আলফারোকে ১৬ অক্টোবর, ২০০২ তারিখে দোষী সাব্যস্ত করে ১৭ বছরের কারাদণ্ডে দণ্ডিত করা হয়। পাশাপাশি অপরাধ তদন্ত সাধারণ অধিদপ্তর (ডিজিআইসি) থেকেও তদন্তকার্য পরিচালিত হয়। কিন্তু বিচারক রজেলিও ক্লারা এ মামলা সম্পর্কে সচেতন ছিলেন। ডিজিআইসি’র প্রতিবেদন মামলায় কোনরূপ প্রভাববিস্তার করতে সক্ষম হয়নি। তাস্বত্ত্বেও মিগুয়েল ফাকাস ও ব্যবসায়ী নির্বাহী আইরিন কাস্ত্রোকে অভিযুক্ত করা হয় ও জিজ্ঞাসাবাদে নেয়া হয়। তবে তাদেরকে ঐ ঘটনার সাথে জড়িত থাকার কোন প্রমাণ পাওয়া যায়নি। ১৪ অক্টোবর, ২০০৩ তারিখে তোকোয়ার পৌর আদালত থেকে তাদেরকে পুণরায় তলব করা হয়।
অফেলিয়া হুপার
অফেলিয়া হুপার পোলো (; জন্ম: ২৩ সেপ্টেম্বর, ১৯০০ - মৃত্যু: ২৩ সেপ্টেম্বর, ১৯৮১) লাস মিনাসে জন্মগ্রহণকারী প্রথিতযশা পানামানীয় প্রমিলা সমাজবিজ্ঞানী, কবি, অধ্যাপক, গবেষক ও নাগরিক অধিকার আন্দোলনকর্মী ছিলেন।
মরিস হুপার ও অলিম্পিয়া পোলো ভালদেস দম্পতির কন্যা ছিলেন অফেলিয়া হুপার। তিনি বেশ কয়েকটি মুদ্রিত গণমাধ্যমে কাজ করেছেন। তন্মধ্যে ‘লা অ্যান্টেনা’ (১৯৩১), ‘ফ্রন্তেরা’ (১৯৩৭) অন্যতম। এছাড়াও ১৯২৭ সালে ‘প্রিমিসিয়াস’ সম্পাদনার দায়িত্বে ছিলেন। এডা নেলার সাথে তিনিও পানামানীয কাব্যে আভান্ত-গার্দের প্রথম স্বার্থক প্রয়োগ ঘটান।
পানামায় সমাজবিজ্ঞান বিষয়ের উত্তরণে অন্যতম পথিকৃৎ ছিলেন তিনি। দেমেত্রিও পোরাস ও জর্জিনা জিমেনেজ ডে লোপেজের সাথে একযোগে কাজ করেছেন। এছাড়াও পানামানীয কৃষি গবেষণায়ও পথিকৃৎ তিনি।
মিডল্যান্ড ব্যাংক লিমিটেড
মিডল্যান্ড ব্যাংক লিমিটেড () বাংলাদেশের একটি বণিজ্যিক ব্যাংক।
এই ব্যাংকটি ২০১৩ সালের ২০ জুন প্রতিষ্ঠিত হয়।
দি ফারমার্স ব্যাংক লিমিটেড
দি ফারমার্স ব্যাংক লিমিটেড () বাংলাদেশের একটি বণিজ্যিক ব্যাংক।
এই ব্যাংকটি ২০১৩ সালের ৩ জুন প্রতিষ্ঠিত হয়।
মধুমতি ব্যাংক লিমিটেড
মধুমতি ব্যাংক লিমিটেড বাংলাদেশের একটি বণিজ্যিক ব্যাংক।
এই ব্যাংকটি ২০১৩ সাল প্রতিষ্ঠিত হয়।
সাউথ বাংলা এগ্রিকালচার এন্ড কমার্স ব্যাংক লিমিটেড
সাউথ বাংলা এগ্রিকালচার এন্ড কমার্স ব্যাংক লিমিটেড () বাংলাদেশের একটি বানিজ্যিক ব্যাংক।
এই ব্যাংকটি ২০১৩ সালে প্রতিষ্ঠিত হয়।